“Soyuq Əllər, İsti Ürək” xeyriyyə yarmarkası – NARGIS FUND\nSOYUQ ƏLLƏR, İSTİ ÜRƏK\n“Soyuq Əllər, İsti Ürək” xeyriyyə yarmarkası\n11/1/17 8:37 AM\nFəvvarələr meydanında “Soyuq əllər, isti ürək” xeyriyyə yarmarkası keçiriləcək.\nDekabrın 1-dən 2018-ci ilin yanvarın 15-ə qədər Fəvvarələr meydanında "Nargis" fondunun təşkilatçılığı ilə "Soyuq əllər,isti ürək" xeyriyyə yarmarkası keçiriləcək. Bu, balacaların və böyüklərin, şəhərimizin sakinlərinin və fərqli qüşələrdən gələn qonaqlarının səbirsizliklə gözlədiyi bir bayramdır. Çünki yarmarka Yeni il ab-havası yaratmaqla yanaşı, hər kəsə pozitiv və sevinc bəxş edir və Bakımızı bir Yeni il nağılına bürüyür.\nXeyriyyə yarmarkası artıq beşinci il keçirilir. Ənənəyə sadiq qalaraq yarmarkadan toplanılan bütün vəsaitlər xeyriyyə məqsədlərinə yönləndiriləcək. Yarmarkanın sponsorları ilə birgə "Nargis" fondu əməliyyata və müalicəyə ehtiyacı olan uşaqlara, həmçinin aztəminatlı ailələrə köməklik göstərəcək. Yarmarkanın fəxri qonaqları olan uşaq evlərinin sakinlərini ulduzlarla görüşlər, sevimli artistlərin ifaları, sponsorlardan ənənəvi suvenirlər, şirniyyatlar və hədiyyələr gözləyir.\n"Soyuq əllər, isti ürək" yarmarkası Fəvvarələr meydanında quraşdırılan kiçik taxta evlərdə keçiriləcək. Gündəlik şou-proqramlar, müxtəlif sürprizlər, uşaqlar və böyüklər üçün əyləncələr şəhərdə əsl Yeni il ab-havası yaratmaqla şəhəri qış nağılına bürüyəcək və hər kəs özünü bir anlıq da olsa nağıl qəhrəmanı tək hiss edəcək. Burada Siz doğmalarınız üçün Yeni il hədiyyələri, suvenirlər, kitablar, paltarlar, şirniyyatlar əldə edə bilərsiniz, həmçinin yarmarkada yerləşən kiçik kafelərdə isti şokoladı, bir fincan çayı və ya qəhvəni içə, milli təamlarımızı və şirniyyatlarımızı dada bilərsiniz. Bu il yarmarka qonaqları üçün daha çox sürprizlər hazırlayıb.\nQeyd edək ki, xeyriyyə fondu 2012-ci ildə "Nargis" jurnalının baş redaktoru Ülviyyə Mahmudova tərəfindən Azərbaycanda xeyriyyə ənənələrini yaşatmaq və davam etdirmək məqsədi ilə təsis edilmiş, 2013-cü ildə isə aktiv fəaliyyətə başlamışdır. Məhz o zaman bu gözəl ənənənin - "Soyuq əllər, isti ürək" xeyriyyə yarmarkasının təməli qoyulmuşdur. Təsis olunduğu gündən etibarən fond tərəfindən bir sıra xeyriyyə layihəsi, uşaq evləri və qocalar evlərinə, aztəminatlı ailələrə maddi dəstək, habelə müxtəlif xəstəliklərdən əziyyət çəkən uşaqların müalicə və əməliyyatları həyata keçirilmişdir.\n"Soyuq əllər, isti ürək" yarmarkası haqqında detallı məlumat, həmçinin yarmarkanın gedişatı haqqında gündəlik xəbərlər nargisfund.com saytından və sosial şəbəkələrdə rəsmi hesablarımızdan əldə oluna bilər:\nCopyright © 2019 NARGIS FUND


Borc üçün girov qoyulan uşaqlar - Kredit necə yaranıb? (VİDEO) | Qaynarinfo.az\nEkonomiks 18:20 20.05.2022\nMüasir dünyada əksəriyyətimizin həyatının bir hissəsinə çevrilən, bəzən isə həyatın kabusu olan kreditlər.\nİstehlak kreditləri bu gün iqtisadi cəhətdən inkişaf etmiş ölkələrə ən geniş yayılmış maliyyə xidmətidir. Təkcə Avropa əhalisi bir ildə 166 milyard avro kredit götürür.\nBəs kreditlər necə yaranıb? İlk kreditlər zamanı şərtlər nə olub?\nİlk kredit borcu Babilistanda və Assuriyada meydana gəlmişdir. Eramızdan əvvəl səkkizinci əsrdə kreditləşmə ilə pulverənlər məşğul olmuşlar. Onlar əhaliyə öz maliyyə dəstəyini təklif edərək, buna görə faiz götürürdülər. Artıq o dövrlərdən başlayaraq, insanların əksəriyyəti "xudu” adlanan bank biletlərdən istifadə edirdi. "Xudu” qiymətli kağızların atası sayılır.\nRəsmi olaraq kreditləşmə ilə məşğul olan ilk şirkət Banca Monte dei Paschi di Siena olmuşdur. Bu bank İtaliya ərazisində, 1472-ci ildə təsis edilib.\nKredit haqqında ilk reklam 1730-cu ildə Kristofer Tornton tərəfindən hazırlanıb. O, istehlakçılara mebel almağı və həftəlik ödəniş etməyi təklif edib.\nQədim Yunanıstanda kredti verənlər onlara borclu olan şəxslərin torpaqlarında "hypothéke" yazısını yerləşdirirdilər. Bu isə borcun ödənilməyəcəyi halda torpağın kredit verənin nəzarətinə keçəcəyini bildirir.\nHammurapi qanunlarına görə, babillilər kredit götürərkən övladlarını girov qoya bilərdilər.\nQədim Romada borcunu verməyən şəxs həbs edilirdi və o, bir ayda ərzində məbləğ ödənildiyi halda azad edilə bilərdi.\nDünya banklarının əksəriyyətində arzuolunmaz müştərilər siyahısı var. Bu siyahıya jurnalistlər, hüquqşünaslar, fərdi sahibkarlar, hərbi qulluqçular, hakimlər daxildir.


Pərvin Kərimzadə: Yeni Azərbaycan Partiyasının bu seçkidə də qələbə qazanaçağı şəksizdir - Yeni Gəncə\nmüəllif Hicran Məmmədova 04/02/2020\n– Pərvin xanım, parlament seçkilərinə az bir vaxt qalıb. Sizcə, Yeni Azərbaycan Partiyası seçkilərə hansı nailiyyətlərlə gedir?\n– Yeni Azərbaycan Partiyası yarandığı gündən siyasi mübarizələrlə zəngin bir yol keçib. Partiya yarandıqdan 7 ay sonra iqtidar partiyasına çevrildi və ətrafına ölkənin ictimai-siyasi həyatında fəal rol oynayan, Azərbaycanın ümumi inkişafına böyük töhfələr verən mütəşəkkil bir qüvvə topladı. Bu gün 750 minə yaxın üzvü olan Yeni Azərbaycan Partiyasını xalqın partiyasına çevirən, qələbələr partiyası kimi tanıdan – tutduğu yola sadiqliyi, hər addımında dövlətin maraqlarını üstün tutmasıdır.\n– Bu gün Azərbaycan Prezidenti cənab İlham Əliyevin rəhbərliyi ilə ölkəmizdə genişmiqyaslı islahatlar keçirilir. Sizcə, qanunvericilik sahəsində də aparılan islahatlar ölkəmizin ümumi inkişafına nə kimi töhfələr verəcək?\n– Azərbaycan dinamik inkişaf yolunda əmin addımlarla irəliləyir, ölkəmizin beynəlxalq mövqeyi davamlı olaraq möhkəmlənir. Bununla yanaşı, ölkəmizdə zamanın çağırışlarına uyğun olaraq genişmiqyaslı islahatlar həyata keçirilir, ölkəmizin qüdrətinin daha da artmasına xidmət edən mühüm addımlar atılır. Son zamanlar Prezident İlham Əliyevin imzaladığı Fərman və sərəncamlara uyğun olaraq həyata keçirilən tədbirlər sosial, iqtisadi və digər sahələri əhatə edən islahatların davamlı xarakter daşıdığını göstərir. Bütün sahələrdə aparılan islahatlar demək olar kiartıq öz müsbət nəticələrini verməkdədir. Ölkədə geniş müzakirə mövzusuna çevrilən icra strukturlarında aparılan islahatlar, Nazirlər Kabinetinin, Prezident Administrasiyasının strukturunun yenidən formalaşdırılması, peşəkar insanların, idarəçilik sahəsində təcrübəli şəxslərin müxtəlif vəzifələrə təyin olunması ictimaiyyət tərəfindən çox yüksək qiymətləndirildi. İslahatlar qanunverici hakimiyyət sferasından da yan keçmədi.\n– Gəncə şəhərinin sosial-iqtisadi inkişafı haqda nə deyə bilərsiniz? Ötən 5 ilə yaxın müddət ərzində millət vəkili olaraq seçicilərin müraciətlərinə nə dərəcədə cavab verə bilmisiniz?\n– Son illər ölkədə baş verən mühüm iqtisadi dəyişikliklər, dinamik sosial-iqtisadi inkişaf, əldə olunan uğurlar paytaxta, bütün bölgələrdə olduğu kimi Gəncə şəhərinin sakinlərinin də maddi-rifah halının yaxşılaşdırılmasına, problemlərin aradan qaldırılmasına öz müsbət təsirini göstərib. Şəhərin rəhbərliyi, icra strukturları Prezident İlham Əliyevin müəyyənləşdirdiyi strateji vəzifələrin uğurla və vaxtında həyata keçirilməsi üçün çalışır, ölkədə, eyni zamanda Gəncədə davamlı iqtisadi inkişafa nail olmaq üçün əməli tədbirlər həyata keçirirlər. Genişmiqyaslı işləri çərçivəsində Gəncədə abadlıq və quruculuq işlərinin yeni mərhələyə qədəm qoyub. Şəhərin yolarına yeni asfalt örtüyü, su-kanalizasiya xətti çəkilir, binaların damları və fasad hissələri görkəmini dəyişir. Məqsədyönlü şəkildə həyata keçirilən tədbirlər şəhərin sosial-iqtisadi həyatının bütün sahələrini əhatə edir. Bir sözlə, Prezident İlham Əliyevin qayğısından güc alıb simasını dəyişən Gəncə gündən-günə gözəlləşir, yeni uğurlara imza atır.\n– Pərvin xanım, parlament seçkilərinin təbliğat-təşviqat kampaniyası çərçivəsində seçicilərlə görüşürsünüz. Seçicilər Yeni Azərbaycan Partiyasının seçki proqramını necə qarşılayırlar?\n– Yeni Azərbaycan Partiyası bütün seçkilərdə qələbə qazandığı kimi, bu seçkidə də “Daha güclü Azərbaycan naminə!” şüarı ilə qələbə qazanaçağı şəksizdir. Bu əminliyə Yeni Azərbaycan Partiyasının hər bir üzvünün seçicilərlə görüşləri əsas verir. Partiyanın namizədləri seçki kampaniyasının hər bir mərhələsini mütəşəkilliklə, demokratik prinsiplərin, seçki qanunvericiliyinin tələblərinə uyğun həyata keçirilməsi üçün xüsusi fəallıq nümayiş etdirirlər. Namizədliyim verildiyi 37 saylı Nizami birinci (Gəncə) seçki dairəsini əhatə edən ərazilərdə seçicilərlə keçirilən hər görüşdə onların ölkə Prezidenti, Yeni Azərbaycan Partiyasının Sədri İlham Əliyevin uzaqgörən, məqsədyönlü siyasəti nəticəsində ölkəmizdə gedən geniş və çoxşaxəli islahatları bəyəndiklərinin, ölkə idarəçiliyində olan yenilikləri müsbət qarşıladıqlarının şahidi oluruq. Hər bir seçicinin dilindən qazanılan uğurların ölkə başçısının rəhbərliyi ilə gördüyü işlərin, həyata keçirdiyi siyasətin nəticəsində əldə olunduğunu və bu proseslərə dəstək olmaq istədiklərini eşidirik. Təbii ki, bu da bir vətəndaş kimi, bir partiya üzvü kimi məni çox sevindirir. Ölkə Prezidenti İlham Əliyevin rəhbərliyi ilə ölkəmizdə çoxsaylı iqtisadi və sosial islahatlar həyata keçirilir, yeni infrastruktur layihələri icra olunur, əhalinin rifahının daha da yüksək səviyyədə təmin edilməsi, ictimai-siyasi sabitliyin davamlı və daha da möhkəm olması istiqamətində mühüm işlər görülür.\nVətən müharibəsi zamanı beynəlxalq ictimaiyyət bir daha erməni...\n“Yaşat” Fondu dövlət tərəfindən həyata keçirilən tədbirlərə dəstək...\nBeynəlxalq humanitar hüququn qaydalarını kobud şəkildə pozan Ermənistan...\nPərvin Kərimzadə: Tarixi ədalətin bərpası nəticəsində azadlığına qovuşan...\nDeputat Pərvin Kərimzadə seçicilərinin qəbulunu keçirib FOTO\nAzərbaycan qadınları daim nəcib, xeyirxah təşəbbüsləri ilə dünyaya...\nErməni vandallarının dağıtdığı tarixi-dini abidələr yenidən bərpa edilir...


Azərbaycanı nə gözləyir: burulğan, yoxsa dəyişiklik? - BBC News Azərbaycanca\n"Azərbaycan cəmiyyəti hakimiyyətin hiss etdiyindən daha sürətli dəyişir..." Tom De Waal təhlilində deyilir.\nNüfuzlu politoloq, Carnegie İnstitutunun araşdırmaçı-təhlilçisi Thomas de Waal Azərbaycan haqqında çoxsaylı məqalələrin və məşhur "Qara Bağ" kitabının müəllifidir.\nLakin bu dəfə o Azərbaycanın 25 illik müstəqilliyi dövründə keçdiyi yoldan və onu gözləyən gələcəkdən yazıb.\nCarnegie Avropa İnstitutunun portalında dərc olunmuş məqalədə politoloq yazır:\n"Azərbaycan cəmiyyəti hakimiyyətin hiss etdiyindən daha sürətli dəyişir..."\n"Azərbaycan yeni tarixi fazaya daxil olub. Ölkə iqtisadiyyatını inkişaf etdirən, ölkənin dövlətçiliyini möhkəmləndirən, ona yeni beynəlxalq tanınma verən neft gəlhagəli başa çatıb. Ölkə liderləri indi bir onillik əvvəl olduğu qədər siyasi susqun olmayan cəmiyyətə nə isə təklif etmək üçün məhdud maliyyə resurslarına malikdir…Ölkə liderlərinin qarşısında duran baş dilemma iqtisadi liberallaşdırmanı siyasi liberallaşdırmaya getmədən canlandırmağı bacarıb-bacarmayacağıdır…" -yazır politoloq.\nO bu qənaətdədir ki, hakimiyyət siyasi liberallaşdırmanın onun siyasi hakimiyyətinə ziyan vuracağından qorxur.\n"Amma Azərbaycanın bütün elitası özündə hakimiyyət və idarə olunanlar arasındakı böyük uçurumun üstündən körpü salmaq üçün yumşaqlıq hissi tapa bilməsə, ölkənin siyasi burulğanlarla üzləşəcəyi az qala mütləqdir" - yazır Thomas de Waal.\nAtasından daha sərt…\nPolitoloq qeyd edir ki, indi Azərbaycan 1991-ci ildə müstəqillik qazanandan bəri ən avtoritar durumundadır.\nAzərbaycanın SSRİ-nin sonundan bəri tarixini dörd hissəyə ayıran təhlilçi yazır ki, dördüncü hissə təxminən İlham Əliyevin üçüncü prezidentlik müddəti ilə başlanıb.\nMəqalədə deyilir ki, Ukraynadakı Maydan hadisələrindən və Yaxın Şərq inqilablarından xofa düşən gənc Əliyev fərqli düşüncə üzərinə DTK məktəbi keçmiş atasından daha sərt hücuma keçib.\nTəhlilçi yazır ki, bu hücumlar REAL hərəkatının lideri İlqar Məmmədovun həbsxanaya salınması ilə başlanıb. Avropa Məhkəməsinin qərarına baxmayaraq qərbyönlü müxalifət lideri hələ də həbsxanadadır.\nDe Waal yazır ki, bununla paralel olaraq Azərbaycanın Qərbdən uzaqlaşması, Rusiyaya yaxınlaşması prosesi gedib, Azərbaycan Mərkəzi Asiya modelinə keçib.\nHəmçinin oxu: Tom de Waal: "Azərbaycan Qərbli olmaq istəmir"\nMəqalədə deyilir ki, Azərbaycan BTC neft kəməri istismara veriləndən, 2005-ci ildən bu yana nəhəng neft gəlirləri əldə edib, dünyada ən sürətli artıma malik iqtisadiyyata çevrilib. Bu müddətdə ölkənin beynəlxalq tanınması da baş verib. Azərbaycan 2011-ci ildə BMT Təhlükəsizlik Şurasının müddətli üzvü seçilib. SOCAR Türkiyədə ən böyük sərmayəçi olub.\nLakin siyasi sistemə "iynə ilə vurulan pulların" hesabatsızlığı korrupsiyanı artırıb, hökuməti ölkəni modernləşdirmək həvəsindən salıb.\nEurovision Mahnı Yarışı, Avropa Oyunları kimi əhəmiyyəti mübahisəli layihələrə nəhəng pullar xərclənib, amma sosial rifahı təmin edən sahələrə investisiya yatırılmayıb. 2013-cü ildə təhsil büdcənin yalnız 2, 7 faizini təşkil edib.\n48 faizin ərzaq üçün pulu yoxdur\nDe de Waal yazır ki, neft gəlhagəli bum şəhəri Bakı ilə ölkənin qalan hissəsi arasında fərqi daha da böyüdüb.\n2000-ci illərdə mövcud olan yoxsulluq 50 faizdən 2013-cü ildə 5 faizə düşmüşdü, lakin işsizlik, xüsusilə də kənd yerlərində ictimai-iqtisadi problem olaraq qalır.\nCaucasus Barometer adlı analitik mərkəzin hesablamasına görə əhalinin yalnız 12 faizinin maaşları 400 dollardan artıq olub.\nBu mərkəzin apardığı rəy sorğusundan bu da məlum olmuşdu ki, əhalinin 48 faizinin yemək və pal-paltar almağa pulu çatmır.\n"Azərbaycanın göstəriciləri Ermənistan və Gürcüstanınkından azacıq yaxşı idi, halbuki bunların heç biri neft pullarının axınını yaşamamışdılar" - yazır politoloq.\nNeft də, pul da tükənir\nMəqalədə deyilir ki, indi isə neft qiymətlərinin kəskin düşdüyü şəraitdə hakimiyyət milli valyutanın dəyərini saxlamaq üçün milyonlarla dollar xərcləməli olur.\n"2016-cı ilin sentyabrında Azərbaycanın ehtiyat fondlarında cəmi 4, 19 milyard dollar qalmışdı, halbuki 2014-cü ilin iyulunda bu rəqəm 15, 19 milyard dollar idi" - yazır təhlilçi.\nDe Waal bunu da vurğulayır ki, bütün bunlar ölkənin neft ehtiyatlarının azalmaqda olduğu bir vaxtda baş verir.\nMəqalədə deyilir ki, bu müddətdə, əsasən Rusiyada olan azərbaycanlı miqrantların ailələrinə göndərdiyi pul baratlarının ümumi həcmi də on dəfə azalıb.\n"Hazırkı meyllər davam edərsə, Azərbaycanın neft ehtiyatları iki onillik ərzində tükənəcək. 1994-cü ildən bəri ölkədə heç bir yeni yataq tapılmayıb" - yazır de Waal.\nPolitoloq yazır ki, hökumətin qaza olan ümidləri də doğrulmaya bilər, çünki gözləntilər həddən artıq şişirdilib.\nOnun fikrincə, Azərbaycandan Avropaya nəql olunacaq qazın həcmi əhəmiyyətli səviyəyə 2030-cu ildən tez çatmayacaq. Üstəlik Azərbaycanın qaz ehtiyatının həcmi faydalı olsa da, İran, Rusiya və ya Türkmənistanın ehtiyatları ilə müqayisəyə gəlməyəcək dərəcədə azdır.\nMəqalədə deyilir ki, ötən illərdə Türkmənistan qazını Azərbaycana gətirməli olan Transxəzər layihəsi gerçəkləşməyib və Aşqabad artıq qazın əsas hissəsini Çinə satır.\nDe Waal bu qənaətdədir ki, Azərbaycanı Cənub Dəhlizinin əsas komponenti edəcək qaz kəmərləri BTC qədər əhəmiyyətli olmayacaq, çünki qaz bazarındakı sıxlıq neft bazarında olduğundan qat-qat çoxdur.\nPolitoloq yazır ki, siyasi sistem İlham Əliyevə atasından miras qalsa da, prezident üçün onu idarə etmək qat-qat çətindir.\nNeft qiymətlərinin kəskin düşdüyü şəraitdə hakimiyyət milli valyutanın dəyərini saxlamaq üçün milyonlarla dollar xərcləməli olur.\nMüəllif azərbaycanşünas Audrey Altstadtdan iqtibas gətirərək yazır ki, oğul Əliyev ali liderdən daha çox siyasi elita üçün birləşdirici qüvvə rolunu oynayır.\nDe Waal-ın qənaətinə görə, İlham Əliyev hakimiyyətdə özünü atasından daha zəif hiss etdiyindəndir ki, tənqidi səslərə qarşı Heydər Əliyevdən daha böyük sərtliklə hücumlar edir.\nMəqalədə bu da qeyd olunur ki, ölkənin siyasi elitası - nazirlər və başqa fiqurlar illərdən bəridir dəyişmir. Politoloq güman edir ki, İlham Əliyev hətta ölkə daxilində qərarların qəbul edilməsində də daha az rola və məlumata malikdir.\nPolitoloq yazır ki, ölkəyə neft pullarının sürətli axını 2004-cü ildən bəri elitanın başqa üzvlərini də dövlətləndirməklə sistemin balansını dəyişib. Beləki indi yerliçilik əlaqələri biznes əlaqələri qədər həlledici rol oynamır.\nDe Waal qeyd edir ki, bütün bunlara baxmayaraq iqtisadi tənəzzül oliqarxları da zəif salıb və innən belə heç kəs toxunulmaz sayılmır.\n"İtqisadi tənəzzül və enerji sektoru üçün çətin proqnozlar belə bir nəticəyə gətirib çıxarır ki, 2016-cı il elitanın "dərin iqtisadi islahatlara" başlaması üçün ya indi, ya da heç vaxt zamanıdır" - yazır politoloq.


Moskva danışıqları və gözləntilər | Azadliq\nHome MANŞET Baş Yazı Moskva danışıqları və gözləntilər\nBütün diqqət Moskvada keçiriləcək sammitə yönəlib. Putinin təşəbbüsü ilə Azərbaycan və Ermənistan dövlət bsşçılarının görüşü, hər şeydən əvvəl, Moskvaya Dağlıq Qarabağla bağlı danışıqların yeni formatını müəyyənləşdirmək imkanı verir. Beləliklə də ATƏT Minsk Qrupu prosesdən kənar saxlanılır, Rusiya danışıqların əsas arbitri olur.\nMüzakirə olunacaq məsələlərə gəldikdə isə, çox böyük ehtimal ki, Rusiyanın tərəflərə yeni şərtlər qəbul etdirəcəyi, bununla da prosesin müsbətə doğru irəlilədiyi təəssüratı yaradılmağa çalışılacaq. Bu şərtlərin başında Rusiyanın Dağlıq Qarabağlda öz hərbi mövcudluğunu uzatmaq, gücləndirmək və legitimləşdirmək istəyi gəlir. Ona görə də Rusiyanın Dağlıq Qarabağda öz hərbi kontingentini artırması və Ermənistanla olduğu kimi, Azərbaycanla da sülhməramlıların statusuna dair müqavilə imzalaması gözlənilir. Bu çərçivədə bölgədəki Rusiya hərbiçilərinin sayının artırılacağı da ehtimal olunur.\nBu danışıqlarda Azərbaycan üçün tələ hesab olunan başqa bir məqam, Dağlıq Qarabağda yerli hökumət funksiyasını öz üzərinə götürmüş Rusiyanın xərclərdən yaxasını qurtarmaq istəyi ola bilər. Azərbaycan tərəfi Dağlıq Qarabağdakı yerli idarəçiliyin Azərbaycanın suverenliyinə uyğun həyata keçirilməsini istəyir. Rusiya da, o halda bütün yerli hakimiyyət orqanlarının ölkəmizin hakimiyyət quruluşuna uyğun təşkil olunmasını və buna görə də Azərbaycan büdcəsindən Dağlıq Qarabağ üçün də vəsait ayrılmasını istəyə bilər. Bu halda, ermənilərdən təşkil olunan yerli hakimiyyət orqanları ilə Bakı arasındakı koordinasiyanın yenə də ruslara həvalə olunacağı gözləniləndir. Əgər, bu gerçəkləşərsə, Azərbaycan rəhbərliyi mahiyyətdə Rusiyanı və Ermənistanı maliyyə xərclərindən azad edən bu razılaşmanı, çox güman ki, öz diplomatik uğuru kimi təqdim edib, Dağlıq Qarabağda yerli idarəçiliyin bizim nəzarətimizə keçdiyini idda edəcək.\nMoskva sammitində Azərbaycan üçün vacib olan məsələlər erməni silahlı birləşmələrinin Dağlıq Qarabağdan çıxarılması, Laçın dəhlizində Gömrük və Sərhəd buraxılış məntəqələrinin yaradılması hesab oluna bilər. Gözlənilir ki, bu tələblər sırasında Paşiniyan ancaq erməni silahlı qüvvələrinin Dağlıq Qarabağdan çıxarılmasına razılıq verə bilər. Çünki onsuz da Ermənistanda valideynlər, övladlarının Dağlıq Qarabağda xidmət etməməsi üçün vaxtaşırı etiraz aksiyaları keçirirlər, cəmiyyət bundan narazıdır. Bir halda ki, erməni xalqı bunu istəmir və Dağlıq Qarabağda ordu saxlamaq büdcəyə əlavə maddi yükdür, o halda, Paşiniyan İlham Əliyevin bu tələbini qəbul edə bilər. Xüsusilə ona görə ki, Qarabağda ermənilərin təhlükəsizliyini artıq Rusiya təmin edir.\nBeləliklə də Putin də İlham Əliyevin rus “sülhməramlılarının” sayını artırmağa razılıq verməsinin qarşılığında, Ermənistan ordusunu Qarabağdan çıxarmağı ona hədiyyə etmiş olacaq. Bu da imkan verəcək ki, İlham Əliyev Moskva sammitindən əli boş dönmədiyini idda edə bilsin.\nAncaq əslində isə, bunun müqabilində Laçın dəhlizinə Azərbaycanın nəzarət tələbi qəbul edilməmiş qalacaq. Çünki bu tələbin qəbulu Azərbaycanın siyasi qələbəsi olar və Dağlıq Qarabağ üzərində ölkəmizin suverenliyininin təmininə yol açar. Bu isə nə Ermənistan, nə də ki, Rusiya üçün qəbul edilməzdir.\nDigər vacib məsələ isə üçtərəfli Bəyanatda göstərildiyi kimi, Naxçıvana yolun çəkilişi ilə bağlı məsələyə aydınlıq gətirilməsidir. Rusiya Avropa ilə Asiyanı birləşdirən, Gürcüstanla müqayisədə 1400 km qısa olan bu yolun öz hərbi nəzarətində olmasını və bu yolla da regiona öz siyasi – iqtisadi nəzarət imkanlarının genişləndirmək istəyir. Ona görə də Moskva sammitində, bu məsələnin də həllinin razılaşdıralacağı real görünür. Eyni zamanda Azərbaycan rəhbərliyi, Rusiyanın bu istəyindən doğan razılığını da öz aktivinə yazmaqla, Naxçıvana yol məsələsini öz diplomatik uğuru kini təqdim etməyə çalışacaq.\nƏn nəhayət İisə Paşiniyan da bu görüşdən əli boş dönməyəcək. Azərbaycan tərəfin saxladığı erməni terrorçularının geri qaytarılması, Azərbaycanın Türkiyə hərbiçilərini Qarabağa yerləşdirmək cəhdlərinin qarşısının alınması da o öz uğuru kimi təqdim etməyə çalışacaq. Halbu ki, bu məsələnin baş tutmaması Rusiyanın istəkləri ilə bağlıdır.\nGörünən odur ki, həm İlham Əliyev, həm də Paşiniyan bu görüşdən Moskvanın ayrı – ayrı məsələlərdə üst – üstə düşən maraqlarına görə, hər iki tərəfə verdiyi razılıqları öz diplomatik uğurları kimi göstərirməyə çalışacaqlar.


Natiq Nəbili seçki marafonuna şəhid analarını ziyarətlə başladı – FOTOLAR – Yenicag.Az\nAna Səhifə Cəmiyyət Natiq Nəbili seçki marafonuna şəhid analarını ziyarətlə başladı – FOTOLAR\nYeni Çağ Media Qrupu – Yanvar 20, 2020 - 22:52\n54 saylı Şabran-Siyəzən seçki dairəsindən deputatlığa namizəd Natiq Nəbili seçki yarışına şabranlı şəhid analarını ziyarət edərək, onların xeyir-duasını alaraq başlayıb.\nYenicag.az xəbər verir ki, Natiq Nəbili Şabrandan olan Qarabağ müharibəsi və aprel şəhidlərinin, həmçinin müxtəlif zamanlarda vətən uğrunda canlarını fəda etmiş şəhidlərin ailələrini ziyarət edib.\nŞabranın müxtəlif kəndlərindən olan şəhid ailələrini evlərində ziyarət edən Natiq Nəbili 20 Yanvar gününün önəminə diqqət çəkərək şəhidlərin bir olduğunu və bu anlayışın özündə zaman-məkan barındırmadığını vurğulayıb:\n“Bu gün 20 Yanvar hadisələrinin il dönümüdür. Buna görə də qərara gəldik ki, Şabrandan olan şəhid ailələrini ziyarət edək. Şəhidlik elə bir zirvədir ki, hər kəsə o zirvəyə qalxmaq nəsib olmur. Bu vətən üçün canlarından keçənlərin anaları bizim anamız, övladları da öz övladlarımızıdır. İstədik ki, gəlib sizlərin də qapısını döyək, xeyir-dualarınızı alaq”.\nŞəhid ailələri Natiq Nəbilinin bu ziyarətinin onlar üçün xoş olduğunu qeyd edib, özlərini yada saldığı üçün təşəkkürlərini bildiriblər.\nŞəhid ailələrini hər zaman diqqətdə saxlamağın vacibliyini vurğulayan Natiq Nəbili bunu özü üçün mənəvi borc hesab etdiyini bildirib:”Biz həmişə şəhid ailələrinə qayğı göstərməliyik. Rəhbərlik etdiyim müəssisənin də başlıca prioritetlərindən biri həmişə bu olub. İndi Şabrandayıq. Şabran şəhidlərinin ailələri bizim ailəmizdir. Bundan öncə olduğu kimi bundan sonra da şəhid və qazi ailələrinin yanında olacağıq”.\ndeputat, namizəd, Seçki,\nDünya bazarında neft kəskin ucuzlaşır: Tələb niyə azalır?\nPaşinyanın partiyası qalib elan olundu


Gözaltı göyərmələrin – SƏBƏBLƏRİ VƏ NƏ ETMƏLİ? - Tibb FED.AZ\nGünümüzdə bir çox qadın göz altındakı göylüklərdən, qaralmalardan şikayət edir. Problemi həll etmək üçün isə, gərək səbəbini biləsən.\nTibb.fed.az xəbər verir ki, göz ətrafında yaranan göylüklər iki səbəbdən ola bilər: tibbi və kosmetik.\nƏgər səbəb tibbidirsə, yəni, müxtəlif xəstəliklərdən qaynaqlanırsa, onda bu xəstəliyi müəyyən edib, qüsurları aradan qaldırmaq üçün müalicə etmək vacibdir.\nQeyri-düzgün dəri baxımından ya da, kiçik pozuntulardan və yanlış həyat tərzindən qaynaqlanırsa, bu kosmetik səbəb adlanır.\nGöz altında açıq-mavi rəng uzun müddət tez-tez olarsa, deməli qaraciyəriniz və böyrəklərinizdə problem ola bilər. Həkimə müraciət edib, probleminizi həll etdikdən sonra kosmetoloqla məsləhətləşib görünüşünüzü düzəldə bilərsiniz.\nƏksər hallarda gözaltı qaralmalar qan damarlarının pis fəaliyyəti, xroniki və ya kəskin böyrək çatışmazlığı səbəbindən meydana çıxır. Yəni orqanizmdən ixrac olunan ifrazat yaxşı sintez olunmadıqda, qan dövranı pozulur və bu səbəbdən göz altı göyərmələr baş verir. Belə göyərmələr bədənimizin müxtəlif hissələrində də yarana bilər. Gözaltı dərisi həssas bölgə olduğuna görə bu tip göyərmələr daha tez nəzərə çarpır.\nƏgər gözaltı dəriniz sarımtıl-göy rənginə çalırsa, onda sidik və qan analizi verməklə həkim qəbuluna düşmək mütləq şəkildə məsləhət görülür.\nUzunmüddətli yuxusuzluq, stress və C vitamini çatışmazlığı kapilyarların fəaliyyətini ləngidir. Belə olan halda emosional vəziyyət və yuxu rejiminizi düzəltmək, eyni zamanda həkim tərəfindən təyin olunan dərman vasitələrini qəbul etməklə problemi vaxtında həll edə bilərsiniz.\nDəri və kosmetologiya 16 May 2021\nDəri və kosmetologiya 15 May 2021\nDəri və kosmetologiya 7 May 2021\nDəri və kosmetologiya 10 Mart 2021\nYaşla əlaqədar dəridə əmələ gələn ləkələrin aparılmasının - 5 SADƏ YOLU\nDəri və kosmetologiya 4 Mart 2021\nBotoks etdirməyin təhlükələri açıqlandı - DİQQƏTLİ OLUN


Erməni siyasətçi: “Azərbaycan Qarabağı tamamilə alacaq, Ermənistan yox olacaq”\n13 Aprel 2016 17:11\n4 850 Baxış\n“Azərbaycan Qarabağı tamamilə alacaq, Ermənistan isə yer üzündən yox olacaq”.\nPublika.az xəbər verir ki, bu barədə Ermənistanda “Qarabağ” komitəsinin üzvü Albert Baqdasaryan deyib.\nOnun sözlərinə görə, dünyada heç bir ölkə Ermənistana tərəfdaş kimi baxmır, etibar etmir: “Ən yaxşı halda bu gün Ermənistana Rusiyanın vassalı, “kukla ölkəsi” kimi baxırlar. Rusiya ermənilərin müttəfiqi deyil. Ermənistan hakimiyyəti isə son zamanlar həyasızcasına hər şeyi etdi ki, ölkə atılmış olsun. Atılmış ölkə nə deməkdir: dünyada heç kim sənə partnyor kimi baxmır, etibar etmir. Ən yaxşı halda isə Rusiyanın vassalı kimi baxacaqlar. Görünür, bizim hakimiyyət dövlətçilik siyasətini rəhbər tutmur. Misal üçün, müharibə gedirdi, amma onlar susurdular, Azərbaycanın nə qədər irəlilədiyi, nə qədər itki verdiyimiz açıqlamırdılar. Müharibənin dördüncü günü, eləcə də əvvəlki və sonrakı günləri göstərdi ki, Ermənistanda xarici işlər naziri yoxdur. Edvard Nalbandyan adında Rusiya Dövlət Təhlükəsizlik Komitəsinin agenti var”.\nErməni siyasətçi rəsmi İrəvanın Moskvanın “kuklası” olduğunu vurğulayıb.\n“Rusiya bizə nə iqtisadi, nə də hərbi yardım etmir. Sarkisyan Merkellə görüşdə etiraf etdi ki, biz 80-ci illərin silahları ilə döyüşürük. Hansı ki, bizə hər gün ordunun müasir silahlarla təchiz edildiyinə dair yalanlar danışırlar. Bu gün biz Kollektiv Təhlükəsizlik Müqaviləsi Təşkilatı (KTMT) və Avrasiya İqtisadi İttifaqının üzvüyük. Halbuki Ermənistana bu təşkilatların təsisçisi olmağa icazə verilmədi. Bu gün bizim eyni təşkilatda yer aldığımız ölkələr Ermənistana tərəfdaş deməyə utanırlar, üzümüzə tüpürürlər. Biz indi dilənçi vəziyyətindəyik”, - deyə o bildirib.\nA. Baqdasaryan qeyd edib ki, Rusiya imperiyası bir neçə onillikdən də az yaşayacaq və dağılacaq: “Əslində bunun daha tez baş verməsi ehtimalı böyükdür. O zaman Azərbaycan Qarabağı və digər rayonları tam olaraq alacaq. Ermənistan isə ümumiyyətlə yer üzündən silinəcək”.


Təbii Seçmə - Yaşıl Elm\n0 3 8 dəqiqə oxunma müddəti\nYazımızda, Təbii Seçməni daha qısa cümlələrlə, dəqiq bir şəkildə izah etmək istəyirik: İlk olaraq, canlılarda genetik müxtəliflikdən irəli gələn bir çox fərqlilik olduğunu bilirik. Məsələn siz, əkiz olmayan bir qardaşınızdan və ata-ananızdan olduqca fərqlisiniz. Bu xarici görünüşün cəminə “fenotip” deyilir. Bunu təyin edən genetik quruluşun cəminə isə “genotip” deyilir. Genotipiniz, fenotipinizi və digər hər şeyinizi təyin edir. Təbii Seçmə, fenotiptəki fərqliliklərlə əlaqədar yaşadığı mühitə daha uyğun olan canlıların həyatda qala bilməsi, oxşar şəkildə uyğun olmayanların məğlub olaraq yox olması deməkdir. Həyatda qala bilən və ya daha asan şəkildə qala bilən bir canlı, törəyə biləcək və balalarına öz genetik materialının yarısını (meyoz bölünmə) ötürə biləcək. Bu yarım genetik materialın içərisində özünü təbiətə qarşı üstün edən genlərin olma ehtimalı da yüksəkdir. Hər bala, genlərinin yarısını anasından, digər yarısını isə atasından alır. Bunların cəminin yaratdığı müxtəliflik, əgər balanın mühitə daha adaptasiya olmasını təmin edirsə, bala daha asan həyatda qalır, böyüyür və törəyir. Bunun nəticəsində, özünü daha üstün edən kombinasiyanın yarısını balalarına köçürür. Təbii Seçmə, bu şəkildə, davamlı olaraq, nəsillərə aid fərdləri məğlub etdirir və ya “sürüşdürür”.\nTəbii Seçmənin çox qədim bir tarixi var. Bəzi canlıların təbiətə qarşı təsadüfi bir şəkildə daha üstün hala gəldikləri fikirini ilk irəli sürən adam e.ə. 450-ci illərdə yaşamış olan Empedokldur. Daha sonra şagirdi Lukretius, daha sonra Aristotel, əl-Cehiz kimi adlar həyat mübarizəsini təyin etmiş və inkişaf etdirmişdir. Həmçinin Biruni, təbiətdə bu tip bir seçmə olduğunu irəli sürmüşdür. 18-ci əsrdə bir müddət fasilədən sonra təkrar gündəmə gələn Təbii Seçmə fikri, Pierre Luis Maupertius tərəfindən aktuallaşmışdır. Lakin bütün bunların fikirlərindən yola çıxıb, möhtəşəm bir müşahidə gücü və müqayisə qabiliyyətiylə, ətraflı şərhləriylə irəli sürən və o günə qədərki Platonçu və Lamarkçı izahlardan təmizləyən adam, 19-cu əsrin dahisi olaraq xatırlanan Çarlz Robert Darvin‘dir.\nÇox uzun sürəcəyi üçün, bu fikrin Darvində necə inkişaf etdiyini izah etməyəcəyik. Amma bir neçə əhəmiyyətli məsələdən bəhs etmək lazımdır. Darvin, Biql səfərinə çıxdığı illərdə, Christ’s College’də oxuyurdu. Bura, rahib alimlər yetişdirən bir teologiya (din-elm) məktəbi idi. Burada Darvin, məşhur bir botanikaçı teoloq olan John Stevens Henslow’un rəğbətini qazanmışdı. Henslow təbiətdə müəyyən səbəblərdən bu qədər böyük bir müxtəliflik və canlılar arasında kiçik fərqliliklər olduğunu düşünürdü. O dövrə qədər bir çox insan İncildəki yaradılışı təsdiq etməyə çalışmışdı, lakin konkret dəlillərə çatılmamışdı. Bu səbəblə Henslow, İncildəki yaradılışın gözəlliyi və gücünü sübut etmək və konkret tapıntılar əldə etmək üçün, ən parlaq şagirdlərindən biri olan Çarlz Darvini seçmiş və Biql gəmisinin çıxacağı səfər üçün Kapitan Robert FitzRoya onu təklif etmişdi. Yəni Darvin, həmin vaxt rahib olmaq üçün təhsil alırdı və güclü bir şəkildə yaradılışa inanırdı. Biql təklifini qəbul etmə səbəbi də təbiətə olan inanılmaz eşqi və yaradılışı elmi olaraq isbat edən ilk adam olma arzusu idi. Darvinin səfəri tam 5 il davam etdi və yaradılışı sübut etmək baxımından xəyal qırıqlıqlarıyla dolu keçdi. Lakin heç bir zaman, Təkamül Əleyhdarlarının iddiasındakı kimi Qalapaqos adalarında “vəhy enmiş kimi” Təbii Seçmə qanununu tapmadı; onsuz da özündən əvvəlki bir çox insan bu fikri irəli sürmüşdü. O isə, bu fikirlərin nə qədər doğru, yaradılış inancının isə nə qədər əsassız olduğunu, 5 illik çalışma və tədqiqatlar nəticəsində gördü və bu müşahidələrini elmi bir təlim halına gətirdi. Bu təliminin mərkəzinə də, eynən Cazibə Qüvvəsi kimi bir fakt olan Təbii Seçməni yerləşdirdi.\nTəbii Seçmə, həqiqətən də olduqca güclü və təsirli bir təbiət qanunudur. Çünki vəhşi təbiət, bu anda evinizdə oturduğunuzda xəyal edə bilməyəcəyiniz qədər kompleks proseslər üzərinə qurulmuşdur və ən kiçik bir səhv ölümlə nəticələnir. Hərçənd heç bir canlı mükəmməl olmadığı və Müxtəliflik Mexanizmləri sayəsində davamlı olaraq canlılar arasında bəzi fərqliliklər meydana gəldiyi üçün (əkiz olmayan qardaşınızdan və ata-ananızdan nə qədər fərqli olduğunuzu düşünün), təbiətdə bəzi canlılar mühitə uyğunlaşmış, bəziləri isə uyğunlaşa bilməmişdir. Bu, təbiətdə davamlı bir seçmənin olmasını da özü ilə gətirməkdədir. Çünki ilkin canlılıqdan bəri təkamülləşən “var olma məqsədimiz” aydındır: Həyatda qalmaq və törəmək. Bunun xaricindəki bütün həyat məqsədləri (sənət, musiqi, əyləncə, dinclik, din, və s.) insan tərəfindən zəkanın təkamülüylə birlikdə uydurulmuşdur və başqa heç bir canlıda bu ikincil həyat məqsədləri yoxdur. Bu ikincili məqsədlərin təbiət üçün heç bir mənası yoxdur və etibarsızdır. Bu uydurulmuş həyat məqsədlərindən hər hansı birini və hətta heç birini etmədən nəslinizi və varlığınızı davam etdirə bilərsiniz – ki təbiət üçün əhəmiyyətli olan, nəslin artırılmasıdır. Məsələn, insan növü həyatda qalma mübarizəsinə son versə və ya törəməkdən imtina etsə, ən yaxşı ehtimalla 90 ildə tək bir insan fərdi belə həyatda qalmaz və insan növünün nəsli kəsilər. Bu səbəblə, insanların da, özü kimi olan digər bütün heyvanlar və canlılar kimi var olmasında tək məqsədi həyatda qala bilmək və çoxalmaqdır.\nTəbii Seçmə, təməl olaraq bunlardan birincisiylə, həyatda qalmaqla əlaqəlidir. Təbiətdəki bəhs etdiyimiz müxtəlifliklər səbəbiylə, üstün olanlar davamlı olaraq seçilir və gələcək nəsillərə özlərindəki üstün xüsusiyyətləri təmin edən genləri köçürmə şansı əldə edirlər. Bunun nəticəsində, hər dəfəsində, bir qədər daha çox üstün gen köçürülür və hər yeni nəsildə meydana gələn bala fərdlərin mühitə daha da adaptasiya olmaları təmin edilir. Buna “təcrübəli seçmə” (təcrübəli təkamül) deyilir.\nYuxarıda görə biləcəyiniz kimi, İstiqamətli Təbii Seçmə nəticəsində, orijinal populyasiyadakı bir xüsusiyyətin paylaşılması, başqa bir oriyentasiyaya doğru, istiqamətli olaraq sürüşür. Yuxarıdakı qrafikdə üfüqi oxa “pəncə gücü” yazılsa, güclü pəncələrin üstünlüklü olduğu bir vəziyyətdə, pəncə gücü davamlı olaraq artmağa meylli olacaq və qrafik sağa (daha güclü pəncələrə) doğru sürüşəcək.


Lent.az | KULIS - Orxan Pamuk Azərbaycan Yazıçılar Birliyindən danışdı - VİDEO\n22-06-2018 / 12:36\nBir saatdan artıq çəkən bu görüş Orxan Pamukun evində baş tutub. Ramil Əhməd Orxan Pamukdan “525-ci qəzet”ə özəl olaraq müsahibə alıb. Bu müsahibədə Pamuk ilk dəfə həm Bakı haqqında, həm hazırda yazdığı “Vəba gecələri” romanı, həm də avqust ayında nəşr olunacaq yeni kitabı barəsində danışıb.\nMüsahibədə Orxan Pamuk 2004-cü ildə Bakıda keçirdiyi günlərdən, Yazıçılar Birliyindən, yaxın günlərdə yayımlanan Orxan Pamuk külliyatından, İstanbulun sürətli dəyişimindən, “Məsumiyət Muzeyi”ndə görülən yeni işlərdən, bu yaxınlarda qayıtdığı İran səfərindən və digər mövzulardan söhbət açıb.\nMüsahibənin qısa video-anonsunu paylaşırıq. “525-ci qəzet”in 30 iyunda nəşr olunacaq şənbə nömrəsində söhbətin tam mətnini oxuya biləcəksiniz.


MƏMMƏD SƏİD ORDUBADİ “ƏDƏBİYYATIMIZ HAQQINDA” – Azərbaycan Ruznaməsi\nMƏQALƏLƏR TOPLUSU ÇAP OLUNUB\nBu günlərdə AMEA Məhəmməd Füzuli adına Əlyazmalar İnstitutunun Elmi Şurasının qərarı ilə XX əsr Azərbaycan ədəbiyyatının görkəmli nümayəndəsi Məmməd Səid Ordubadinin “Ədəbiyyatımız haqqında” məqalələr toplusu nəşr olunub.\nMəqalələri ərəb əlifbasından transfoneliterasiya edib nəşrə hazırlayan, kitabı tərtib edən və ön sözün müəllifi Əlyazmalar İnstitutunun Şəxsi arxivlərin tədqiqi şöbəsinin müdiri, filologiya elmləri doktoru Nailə Səmədovadır.\nKitaba Məmməd Səid Ordubadinin AMEA Məhəmməd Füzuli adına Əlyazmalar İnstitutundakı şəxsi arxivində qorunan ədəbiyyata dair məqalələri, çıxışları, məruzələri, eləcə də XX əsrin əvvəllərində yazıçının Məhəmməd Füzuli, Molla Vəli Vidadi, Nişat Şirvani və Ağa Məsih Şirvani haqqında dövri mətbuatda nəşr olunan yazıları transfoneliterasiya edilərək daxil edilib. M.S.Ordubadinin məqalələrinin III cildini təşkil edən toplu filoloq alimlər, müəllimlər, tələbələr və ədəbiyyatsevərlər üçün nəzərdə tutulub.\nQeyd edək ki, Məmməd Səid Ordubadinin 150 illik yubileyi münasibətilə hazırlanan yeni nəşrin elmi redaktoru filologiya elmləri doktoru, professor Tərlan Quliyev, rəyçiləri filologiya elmləri doktoru Raqub Kərimov və filologiya üzrə fəlsəfə doktoru Könül Bağırovadır.\nİRAQIN ALİ MƏHKƏMƏ ŞURASININ RƏHBƏRİ İRANA YAXIN QÜVVƏLƏRIN İRAQDA HÖKUMƏT QURMAQ ÜÇÜN TƏZYİQLƏR GÖSTƏRDİKLƏRİNİ AÇIQLAYIB\nTƏBRİZDƏ “RƏŞİDİYYƏ” ABİDƏSİNƏ BAXAN YOXDUR


Azərbaycan Minskdə keçiriləcək kitab sərgisində təmsil olunacaq - Report.az\nAzərbaycan Minskdə keçiriləcək kitab sərgisində təmsil olunacaq\n5 Fevral, 2015 15:17\nBakı. 5 fevral. REPORT.AZ/ Fevralın 11-dən 15-dək Belarusun paytaxtı Minsk şəhərində kitab sərgisi keçiriləcək.\n"Report" xəbər verir ki, beynəlxalq kitab sərgisində Azərbaycanın, onun zəngin mədəniyyətinin, inkişaf edən nəşriyyat-poliqrafiya sahəsinin, kitab sənətinin təmsil olunması məqsədilə mütəxəssislər və yerli nəşriyyat nümayəndələrindən ibarət heyət Minskə yola düşəcək.\nMədəniyyət və Turizm Nazirliyi artıq doqquzuncu dəfədir Minsk sərgisində təmsil olunur. Builki sərgidə nazirliklə yanaşı, Nazirlər Kabineti yanında Tərcümə Mərkəzi və "Hədəf" nəşrləri də iştirak edəcək.\nSərgi zamanı 200 adda nəşr məhsullarının, habelə çoxlu sayda turizm materiallarının nümayişinin təşkili və Bakıda keçiriləcək İlk Avropa Oyunlarının geniş təbliğatı nəzərdə tutulub.\nEyni zamanda, 11-12 fevral 2015-ci il tarixdə sərgi çərçivəsində baş tutacaq "Yazıçı və zaman" mövzusuna həsr olunmuş ədiblərin beynəlxalq simpoziumunda Azərbaycanı Belarusun informasiya nazirinin şəxsi dəvəti ilə əməkdar incəsənət xadimi, tanınmış şair Çingiz Əlioğlu təmsil edəcək.\nQeyd edək ki, Minsk Kitab Sərgisi, xüsusilə MDB ölkələri arasında nüfuzu, iştirakçı və ziyarətçi sayının çoxluğu, dünyanın müxtəlif kitab mədəniyyətlərinin təmsil olunması baxımından əlamətdardır.\nHər il təşkil olunan sərgiyə təqribən 150 000 ziyarətçi və 40-dan çox ölkədən iştirakçılar gəlir.


Eldorado. "Qızıl" Ölkə. | Rezonans\nEldorado. “Qızıl” Ölkə.\nby Zen Aydın\nOrta əsrlərdə Cənubi Amerika sivilizasiyaları İspan səyahətçilərinin (konkistadorlar) diqqətini cəlb edirdi. Onların bura gəlməsinin əsas səbəbi tez bir müddətdə zənginləşmək idi və konkistadorlar düşünürdülər ki, zənginləşmək üçün Cənubi Amerikada yerləşdiyi düşünülən “Qızıl Ölkə”ni- Eldoradonu tapmalıdırlar.\nEldorado- İspanca “Qızıldan” mənasını verən mifik Cənubi Amerika ölkəsidir. Əfsanələrə görə qızıl və qiymətli daşlarla zəngindir. Təbii ki, Eldorado zənginliklə əlaqələndirilən tək mifik Ölkə deyil, bu siyahıya inklərə məxsus olduğu düşünülən Paytitini, Şimali Amerika əfsanəsi olan 7 Qızıl Şəhəri və Sageney ölkəsini əlavə etmək olar.\nEldorado haqqında əfsanənin yaranma səbəbi kimi isə Çibça ( Muisk) hindu qəbiləsinin adəti və İspan konkistadorlarının bu qəbilənin ərazisindən yığdıqları qızılın azlığı göstərilə bilər Belə ki, ispanların buradan yığdığı qızılın inklərin ərazisindən yığdıqları qızıldan az olması yerli qəbilə başçılarının ən yaxşı sərvətləri gizlətdiyinə işarə idi. Sərvətlərin axtarışı onları Eldoradonun real prototipi ola biləcək yerə- Quatavita adlı müqəddəs gölə gətirmişdi.\nQuatavita gölü. Kolumbiya ərazisi\nGölün müqəddəs olma səbəbi isə Çibça hindularının yeni qəbilə başçısı seçərkən Müqəddəs Gölün Əjdahasına ən yaxşı sərvətlərini qurban verməsi idi. Ritual belə həyata keçirilirdi: yeni qəbilə başçısının bədəni gillə örtülürdü, gil qatının üstünə isə qızıl tozu səpilirdi. Sonra o qiymətli daşlar və qızılla dolu qayığa oturub gölün ortasına üzürdü. Çıxan günü “Qızıl Adam”- Еl Hombre Dorado qarşılayırdı.\nEl Hombre Dorado- Qızıl Adam\nBundan sonra isə göldə yuyunan qəbilə başçısı üstündəki qızıl tozunu və qayıqdakı qiymətli sərvətləri gölün dibində qoyurdu. Yalnız bundan sonra o qəbiləni idarə edə bilərdi. Bu adətə görə bir çox konkistadorlar gölün dibində qızıl olduğunu iddia edirdilər.\nEkspedisiyalar. Eldoradonu axtarmaq üçün ilk ekspedisiya 1535-ci ildə Sebastyan de Belalkasar tərəfindən, son kəşfiyyat isə 1775-80-ci illərdə Nikolay Rodrigez tərəfindən təşkil olunmuşdur. Axtarışlara təkan verən səbəb isə 1533-cü ildə Perudan gətirilmiş 4 gəmi sərvət idi. Bundan sonra Yeni Dünyada Eldorado axtaran səyahətçilərin sayı kəskin artmışdı. Bir çoxları Eldoradonu Amazon və Orinoko çayları arasında, Qvianada və Parime gölü sahillərində axtarırdı. Bu dövrlərdə Martines soyadlı bir ispaniyalı 7 ay Eldoradonun paytaxtı Manoada yaşadığı barədə şaiyə yaymışdı. Bütün bunların nəticəsi olaraq axtarışlar ümumi coğrafi inkişafa təkan vermiş, böyük itkilər və sərflərə səbəb olmuşdur. Lakin lakin əfsanəvi Eldorado tapılmamışdır. Günümüzdə Eldorado sözü bir çox avropa dillərinə “nəticəsiz axtarış” simvolu kimi daxil olmuşdur.\nQuatavita gölünə gəldikdə isə bəzi maraqlı faktlar qeyd olunur. Belə ki, Eldoradonun axtarışları 18-ci əsrdə yekunlaşsa da, Quatavita gölünün dibindəki qızılın axtarışı 21-ci əsrə qədər davam edib. Bundan sonra gölün ekologiyasına görə narahat olan Kolumbiya axtarışlara qadağa qoyub. Axtarışlar zamanı gölün dibindən çıxarılan bir tapıntı diqqəti cəlb edirdi. Bu, 1969-cu ildə tapılmış təmiz qızıl külçəsindən düzəldilmiş balaca sal idi. Salın içində isə kral fiquru və 10 balaca fiqur yerləşirdi. Bu tapıntı Çibça tayfasının həqiqətən də sərvətlərini gölə qurban verdiyini təsdiqləyə bilər.\nQuatavitadan tapılan balaca sal\nHazırladı: Narmin Quluzadə\nSarışan hallar nevrozu\nKainatımızda Neçə Ulduz Var?\nXoşbəxt cütlüklər nəyə görə xəyanət edirlər?


Yurcevic: Azerbaycan millisinin butun futbolcularinin qiymeti Lobotka qeder yoxdur - Azadliq Xeber\nYurcevic: Azerbaycan millisinin butun futbolcularinin qiymeti Lobotka qeder yoxdur\n11 İyun, 2019 22:41 xeber – “Slovakiyanı təbrik edirəm. Çox yaxşı oynadılar. Bu nəticədən sonra nəsə demək çətindir. Matça yaxşı başladıq. Topa da sahib ola bilirdik. Hər qol barədə danışmaq istəmirəm. Şeydayevin qolundan sonra geridönüş edə bilərdik. Hesab 1:4 olanda artıq oyun bitdi. Rəqibin heyətində Lobotkanın qiyməti 25 milyon avrodur. Bizdə isə hamısının qiyməti bu qədər etmir”.\n“Report” xəbər verir ki, bu fikirləri Azərbaycan millisinin baş məşqçisi Nikola Yurçeviç AVRO-2020-nin seçmə mərhələsində Slovakiyaya 1:5 hesabı ilə məğlub olduqları matçdan sonra mətbuat konfransında deyib.\n53 yaşlı mütəxəssis bildirib ki, bu, böyük məğlubiyyətdir. Meydanda futbolçular mübarizə apardı. 4-cü qola qədər şanslar var idi. 60-cı dəqiqədən sonra isə fiziki və psixoloji cəhətdən bu rəqibə qarşı oynamaq çətin oldu”.\nXorvatiyalı məşqçi 5 qolu buraxmağın böyük şok olduğunu söyləyib: “Bu məğlubiyyətə görə azarkeşlərdən üzr istəyirəm”.\nYurçeviç deyib ki, Slovakiya millisinin bütün futbolçuları Avropanın aparıcı klublarında çıxış edir: “Məğlubiyyət utanc vericidir. Bu komandalara qarşı yaxşı nəticə istəyiriksə, xüsusi günlərdən biri olmalıdır. Millətlər Liqasında Azərbaycan futbolunun ən böyük məşqçisi Qurban Qurbanov belə, Maltaya qarşı çətinlik çəkib. Qrupdakı komandalar bizdən qat-qat güclüdür. Əlimizdən gələni etməliyik ki, onlara qarşı yaxşı mübarizə apara bilək”.\nBaş məşqçi böyük hesablı məğlubiyyətdən sonra pis hisslər keçirdiyini deyib: “Hər kəsi başa düşürəm. Futbol situasiyalı oyundur. Sağa və sola doğru verilmiş bir qərar nəticəni dəyişə bilər. Bəzi kiçik nüanslar nəticəyə təsir edir”.\nYurçeviç növbəti matçda daha yaxşı nəticə qazanacaqlarına və böyük hesabla məğlub olmayacaqlarına inandığını deyib: “Hazırda diqqət mərkəzində bu matçdır. Komanda daha yaxşı oynaya bilər. İndi böyük təhlil etməyə dəyməz. Növbəti qarşılaşmaların yaxşı olacağına inanıram”.


"Reytinqli verilişlərdə səviyyəsizliyi, ucuz söhbətləri görəndə utanıram" » Ulduzumsan.az\nTarix: 22-10-2019, 10:00\nXalq artisti Tünzalə Ağayevanın Oxu.Az-a özəl müsahibəsi:\n- Səhnə geyimlərimdə Gülnarə Xəlilova ilə işləyirəm. Günlük geyimlərim də ona məxsusdur. Mənim bahalı marka geyim təsəvvürüm yoxdur. Geyim insanı tamamlamalıdır. Dəb deyə bir şey var. Amma dəbdən sənə yaraşanı götürürsən.\nZülfiyyə Xanbabayeva: “Sevməyin özünü sevirəm”\n“Eşitsəm ki, Qarabağ alınıb...” - Xalq artisti ad günündə arzuladıığı hədiyyəni açıqladı\nRenka üçün özəl gün


Martın 2-də Azərbaycan Dillər Universitetində (ADU) universitetin nəzdində fəaliyyət göstərən Konfutsi İnstitutunun təşkilatçılığı ilə Pekinin Mərkəzi İqtisad Universitetinin tanınmış alimi, tarix elmləri doktoru Çjan Pin ilə görüş keçirilib. Konfutsi İnstitutunun Azərbaycan tərəfindən direktoru, professor Rafiq Abbasov iştirakçıları İnstitutun elmi, tədris və ictimai fəaliyyəti, həmçinin tarixi İpək yolunun dirçəlməsi ilə qlobal “Bir kəmər və bir yol” Çin layihəsinin həyata keçirilməsi istiqamətində aparılan araşdırmalar haqqında məlumatlandırıb. O, Ümummilli lider Heydər Əliyevin siyasi irsi barədə danışıb, həmçinin Azərbaycan Respublikasının Prezidenti İlham Əliyevin Azərbaycan və Çin arasındakı çoxşaxəli dostluq və əməkdaşlıq istiqamətində gördüyü işlərdən söz açıb və qonaqları müvafiq məlumat bazası ilə tanış edib. Çjan Pin görüşdən məmnunluğunu ifadə edərək Konfutsi İnstitutunun Çin dili və tədrisi üzrə fəaliyyətini, eyni zamanda Azərbaycan cəmiyyətini Çinin tarixi, mədəniyyəti və müasir həyatı ilə tanış etməsini yüksək qiymətləndirib. Çinli alim Konfutsi İnstitutunun aktiv fəaliyyətinin Azərbaycan və Çin xalqları arasındakı ənənəvi dostluq münasibətlərinin möhkəmlənməsinə böyük töhfələr verdiyini vurğulayıb. Sonda sosial psixologiya, ekoloji problemlər və iqtisadi siyasət sahəsində mövcud əməkdaşlıq haqqında fikir mübadiləsi aparılıb.


Millət vəkili Makedoniyanın türk kökənli naziri ilə görüşdü\n29 Aprel 2015 19:51\nMilli Məclisin deputatı Qənirə Paşayeva Makedoniyanın türk əsilli dövlət naziri Furkan Çako ilə görüşüb.\nPublika.az xəbər verir ki, Qənirə Paşayeva ilk öncə onu nazir seçilməsi münasibəti ilə təbrik edib və Makedoniya rəsmisinə Ermənistanın işğal etdiyi Azərbaycan torpaqlarında törətdiyi vandalizm aktları, minlərlə azərbaycanlını qətlə yetirməsi, Xocalı, Qaradağlı, Bağanıs-Ayrım soyqırımları, bu gün də onlarla Azərbaycan türklərinin Ermənistanda əsir və girov saxlanılması, BMT Təhlükəsizlik Şurasının 4 qətnaməsinin, Avropa Şurası Parlament Assambleyasının 1416 saylı qətnaməsinin, İslam Konfransı Təşkilatı və digər beynəlxalq təşkilatların Ermənistandan işğal etdiyi torpaqlardan çəkilməsini tələb edən qətnamələrinin yerinə yetirilməməsi barədə məlumat verib.\nMillət vəkili təkcə XX əsrin sonunda deyil, XX əsrin əvvəllərində də erməni terror təşkilatlarının, erməni silahlı dəstələrinin dinc Azərbaycan türklərinə qarşı soyqırımlar törətdiyini xatırladıb. Qənirə Paşayeva Ermənistanın bu gün də işğal etdiyi torpaqlardakı hərbi mövqelərindən atəşkəs rejimini pozaraq sivil insanları, qadınları, uşaqları snayperlərlə hədəfə alaraq qətlə yetirməsi kimi vandalizm aktlarını da qeyd edib. Bildirib ki, dünyanın harasında yaşamasından asılı olmayaraq bütün türklər Ermənistanın törətdiyi bu kimi vandalizm aktlarını, erməni yalanlarını və Azərbaycan həqiqətlərini yaşadıqları ölkələrin ictimaiyyətinə və beynəlxalq ictimaiyyətə daha geniş çatdırılması üçün səylərini daha da artırmalıdırlar. MM üzvü Azərbaycan həqiqətlərinin Makedoniya ictimaiyyətinə daha geniş çatdırılması istiqamətində bu ölkədə yaşayan türk kökənli insanların, nazirlərin, siyasətçilərin, aydınların öz səylərini daha da artıracağına inandığını dilə gətirib. Qənirə Paşayeva görüş zamanı dövlət nazirinə Azərbaycan həqiqətlərinə dair materiallar, kitablar və sənədli filmlər də təqdim edib və onu ölkəmizə dəvət edib. Azərbaycanı sevdiyini bildirən dövlət naziri Furkan Çakoyaxın zamanlarda respublikamıza səfər etmək istədiyini söyləyib.\nO həm bir nazir kimi Azərbaycan və Makedoniya arasında iqtisadi, ticarət əlaqələrinin daha da artması üçün çalışacağını deyib və buna böyük potensial olduğunu bildirib. Azərbaycan sərmayələrini, iş adamlarını Makedoniyaya cəlb etmək üçün çalışacağını deyən dövlət naziri Furkan Çako “onlar üçün hər cür imkan yaradılacaq və dəstək verəcəyik” deyib. Görüşdə Makedoniyada yaşayan türklərlə bağlı da geniş fikir mübadiləsi aparılıb və Azərbaycan türkləri ilə Makedoniya türkləri arasında əlaqələrin və əməkdaşlığın daha da genişləndirilməsi istiqamətində ikitərəfli səylərin daha da artırılmasını vacibliyi vurğulanıb. Furkan Çako millət vəkili Qənirə Paşayevaya hər zaman Makedoniya türkləri ilə bağlı məsələlərə həssas münasibətinə və dəstəyinə görə təşəkkür edib.


23 yan 2021, 15:05\nErmənilər azərbaycanlıların yaşadığı tarixi torpaqları işğalı zamanı maddi və milli-mənəvi abidələri talan edib. Digər işğal altında olan torpaqlarımızda olduğu kimi Zəngilan rayonunda yerləşən bütün məzarlıqlarımız dağıntılara məruz qalıb.\nYeniavaz.com "Baku TV"-ə istinadla xəbər verir ki, Zəngilan şəhərində olan məzarlıq tamamilə dağıdılıb. Ağzında qızıl dişi olduğu ehtimal olunan qəbirlər sökülərək, içindəki meyitlər çıxarılıb.\nErmənilər eyni zamanda bütün məzarlıqda olan ağ və qara mərmər qəbir daşlarını da söküb aparıblar.\nQeyd edək ki, Zəngilan rayonu ərazisinə bir şəhər, 6 qəsəbə, 78 kənd daxildir. Zəngilan rayonu 29 oktyabr 1993-cü ildə təcavüzkar Ermənistan tərəfindən işğal olunub. Azərbaycan ordusunun kecirdiyi əməliyyat tədbiri nəticəsində ötən ilin 18 oktyabr tarixində işğaldan azad edilib.\n01 mar 2021, 14:21 169\n01 mar 2021, 14:18 194\n01 mar 2021, 14:05 244\n01 mar 2021, 13:58 292\n01 mar 2021, 13:51 328\n01 mar 2021, 13:45 187\n01 mar 2021, 13:20 195\n01 mar 2021, 13:17 199\n01 mar 2021, 13:15 197\n01 mar 2021, 13:05 215\n01 mar 2021, 13:00 481\n01 mar 2021, 12:48 230


Elanın kodu: 420157\nXırdalan şəhəri, 119 №-li avtobusun yolu, Avropa Qapıları fabrikinə çatmamış, 1 sot torpaq sahəsidə tikilmiş, 2 mərtəbəli, kürsülü həyət evi satılır. Ümumi sahəsi 60 kv.m. 3 otaq, əla təmir, istilik sistemi kombi, s/q biryerdədir, evin altında qaraj. Qazı, suyu, işığı daimidir. Sənədlər qaydasındadır. Torpağın və tikilinin KUPÇASI VAR. Yaxınlıqda məktəb, uşaq bağçası, avtobus dayanacağı, mağazalar və digər iaşə obyektləri mövcutdur.


Düşməndən acı etiraf: “Azərbaycan öz saatını gözlədi və qazandı”\nTürkiyə baş naziri Rəcəb Tayyib Ərdoğan və yüksək rütbəli hərbi generalitetin, o cümlədən NATO baş katibinin müavinin Azərbaycana səfəri düşmən ölkə Ermənistanda da diqqətlə izlənildi. Təbii ki, paxıllıq hissi ilə.\nErmənistanın “Lragir” qəzeti prezident Serj Sarkisyanın ötən il 3 Sentyabr tarixində Gömrük Şurası ilə bağlı qərarını şərh edən yazısını yada salıb. Erməni nəşri həmin vaxt yazırdı ki, Cənubi Qafqazda vəziyyət dəyişməlidir, ABŞ və NATO Cənubi Qafqaz regionunda öz müstəqilliyini itirən ölkə ilə (Ermənistan- Ö.D.) münasibətləri inkişaf etdirməyi faydasız hesab edərək yeni bir obrazla Azərbaycana gələcək.\n“Lragir” Cənubi Qafqazda yerləşən vassal ölkə olan Ermənistanın yalnız faydasız deyil, həm də Rusiyanın hərbi bazası fonunda olduqca təhlükəli olduğunu bildirir. Qəzet yazır ki, Yerevanın 3 Sentyabr qərarından sonrakı ilk vaxtlar Avropa və ABŞ nəzakətli olmağa çalışır, rus vassal ilə körpüləri yandırmamağa çalışırdı:\n“Amma Ukraynadakı Maydan hadisələri prosesləri sürətləndirdi və bu, vassal ölkələri aşkar şəkildə beynəlxalq təcrid vəziyyətinə gətirib çıxardı. NATO-nun bu yaxınlarda qəbul etdiyi qərar da rus vassall ilə hərbi ittifaqın münasibətlərini göstərir”.\n“Lragir” 2013-cü ilin əvvəli və ortalarında həm də yazırdı ki, ABŞ, eləcə də NATO rəhbərliyi Türkiyə və Azərbaycanın hərbi əməkdaşlığına olduqca ehtiyatlı yanaşır:\n“ABŞ və NATO birmənalı şəkildə hesab edirdi ki, müharibə dövründə qarşılıqlı yardım haqqında Türkiyə və Azərbaycan arasında olan razılaşmalar həm NATO, həm də BMT-nin nöqteyi-nəzərində qanuni xarakter daşımır. Çünki, Türkiyənin Cənubi Qafqazdakı hərbi münaqişəyə müdaxiləsi NATO-nun siyasətini təhlükə altına qoyurdu. Ekspertlər də şübhə etmir ki, müdafiə sferasında Türkiyə və Azərbaycan arasında razılılaşmalar ABŞ və NATO ilə uyğunlaşdırılıb. Bu versiya o qədər inandırıcıdır ki, heç kim onu inkar etməyə hazırlaşmır. ABŞ xeyli vaxtdır ki, regional istiqamətlərdə, həmçinin Cənubi Qafqazda Türkiyənin təmkinliyini saxlamaq siyasətinə üstünlük verirdi. Amma Rusiyanın Ukraynadakı hərəkətləri Qara dəniz-Qafqaz regionunda ABŞ və NATO-nun müttəfiqi kimi Türkiyənin rolunun canlandırılmasına ehtiyac yaratdı. Bu Türkiyə və Qərb cəmiyyəti arasında böhran xarakterli münasibətlərin nizama salınmasına gətirib çıxaracaqmı? Bunu demək çətindir. Amma görünən budur ki, Türkiyənin Azərbaycana köməyi ABŞ və Avropa üçün vacib görünür”.\n“Lragir” vassal ölkələrin adının Qərbin partnyorları siyahısından silinəcəyini, Cənubi Qafqaz iki dövlətdən -Gürcüstan və Azərbaycandan ibarət olacağını yazıb.\n“Hazırda Cənubi Qafqazda yeni geosiyasət ağlasığmaz xarakter kəsb etməyə başlayıb və bu ssenari artan xətt üzrə inkişaf edəcək. Bu yeni vəziyyətin əsas iştirakçısı Azərbaycan olacaq və artıq olub. Azərbaycan uzun vaxt idi ki, beynəlxalq siyasətdə üç istiqamət üzrə fürsət gözləyirdi: Birincisi, ABŞ və NATO Türkiyə-Azərbaycan hərbi ittifaqını bəyəndi, Qərb cəmiyyətinin maraqlarına əsaslanaraq bu ittifaq qanuni oldu, ikincisi, Cənubi Qafqazda rus vassalının iddialarının tanınması tamamilə məhdudlaşdırıldı, üçüncüsü, Rusiyanın Azərbaycana qarşı ekspansiyası tanınmış oldu və Qərb Azərbaycana bu ekspansiyanın dəf edilməsində kömək göstərməyə hazırdır”, - erməni nəşri sonda yazır.


"Sabah" heyətini daha 4 futbolçu ilə gücləndirib - FOTOLAR\n20 Yanvar 2018 09:51 | 1 403\n"Sabah" futbol klubu qış fasiləsində heyətini daha 4 futbolçu ilə gücləndirib. SİA-nın məlumatına görə, son klubu "Xəzər" olan Əmrah Əliyev cari mövsümün sonuna kimi “Sabah”ın şərəfini qoruyacaq. Ampluaca müdafiəçi olan Əmrah peşəkar karyerası ərzində "Neftçi" və AZAL klublarında da forma geyinib.\nYarımmüdafiəçi Emin Mehdiyev isə mövsümün sonuna kimi icarə əsasında "Sabah"da çıxış edəcək. Müqavilə ilə "Səbail"ə məxsus olan, vaxitlə U-21 millimizə də dəvət alan futbolçu "Neftçi", "Sumqayıt" və "Zaqatala" klublarında çıxış edib.\nCari mövsümün ilk yarısında "Qaradağ Lökbatan" klubunda çıxış edən Emin Mirzəliyev də “Sabah”la mövsümün sonuna kimi müqavilə imzalayıb. Ampluaca dayaq yarımmüdafiəçisi mövqeyində çıxış edən Emin peşəkar karyerası ərzində "Turan" və "Neftçala" klublarında da forma geyinib.\n“Sabah”ın heyətinə qatdığı daha bir futbolçu isə iranlı hücumçu Şahin Baleljaeedi. Şahin peşəkar karyerası ərzində "Melevan" (İran), "Perspolis" (İran), "Şuşa", "Şəmkir", "İnter" (hazırki "Keşlə") və "Xəzər" klubunda çıxış edib.


Çin sədrinin xüsusi nümayəndəsi Dövlət Bayrağı Meydanı və Xalça Muzeyi ilə tanış olub - YENİLƏNİB - Report.az\nÇin sədrinin xüsusi nümayəndəsi Dövlət Bayrağı Meydanı və Xalça Muzeyi ilə tanış olub - YENİLƏNİB\n22 May, 2016 16:04\nBakı. 22 may. REPORT.AZ/ Mayın 22-də Çin Xalq Respublikası sədrinin xüsusi nümayəndəsi, Kommunist Partiyası Siyasi Şurasının üzvü, Mərkəzi Komitəsinin siyasi və hüquqi məsələlər komissiyasının katibi - Təhlükəsizlik Şurasının katibi Menq Jianzun rəhbərlik etdiyi nümayəndə heyəti Dövlət Bayrağı Meydanı ilə tanış olub.\n"Report" xəbər verir ki, qonaqlara Bayraq Meydanı və onun ərazisində həyata keçirilən abadlıq-quruculuq işləri barədə məlumat verilib.\nDövlət Bayrağı Muzeyi ilə də tanış olan nümayəndə heyəti burada nümayiş etdirilən eksponatlara baxıb. Menq Jianzu muzeyin fəxri qonaqlar kitabına ürək sözlərini yazıb.\nSonra qarşılıqlı olaraq xatirə hədiyyələri təqdim edilib.\nMenq Jianzun rəhbərlik etdiyi nümayəndə heyəti daha sonra Azərbaycan Xalça Muzeyində olub.\nBurada qonaqlara xalqımızın qədim xalçaçılıq sənəti, onun tarixi, adət-ənənəsi haqqında məlumat verilib. Bildirilib ki, Azərbaycan xalçaçılıq sənətinin əsas bədii istiqamətlərini əks etdirən Muzeyin kolleksiyası nadir gözəlliyin, istifadə olunan materialların, toxuma texnikasının, xalçalara məxsus zərif və dərin bədii xüsusiyyətlərin harmoniyasını nümayiş etdirir.\nQeyd olunub ki, Azərbaycanın birinci xanımı, Heydər Əliyev Fondunun prezidenti Mehriban Əliyevanın böyük zəhməti sayəsində milli xalçaçılıq sənəti 2010-cu il noyabrın 16-da UNESCO-nun Qeyri-Maddi Mədəni İrs Siyahısına daxil edilib və həmin gün ölkəmizdə Azərbaycan Xalçası Günü kimi qeyd olunur.


Xəzəryanı ölkə liderləri bəyanat verdilər - (Yenilənib)\n22:50 12 Avqust 2018 Oxunub : 3333\nQazaxıstan Prezidenti Nursultan Nazarbayev Sammitin qarşılıqlı anlaşma və mehriban şəraitdə keçdiyini deyərək Konvensiyanın imzalanmasını görülən işin kulminasiyası adlandırdı. Sonra Azərbaycan Respublikasının Prezidenti İlham Əliyev bəyanatla çıxış etdi.\nQazaxıstan Prezidenti Nursultan Nazarbayev Zirvə toplantısında imzalanan Xəzər dənizinin hüquqi statusu haqqında Konvensiyanı və digər sənədləri yüksək qiymətləndirdiyini vurğulayıb.\nAzərbaycan Respublikasının Prezidenti İlham Əliyev Zirvə toplantısında bəyanatla çıxış edib. Sonra dövlət başçıları birgə foto çəkdiriblər. Bununla da Xəzəryanı dövlətlərin dövlət başçılarının V Zirvə toplantısı başa çatıb.\nTeqlər: Xəzər Sammit Bəyanat Prezident


Neft və qaz – Edustudio.az\nAşağı sinif məktəbləri\nOğlanlar üçün məktəblər\nQarışıq tədris məktəbləri\nQızlar üçün məktəblər\nModa və Dizayn\nDil və istirahət\nDil və əyləncə\nDil və fənnlər\nİntensiv dil kursu\nBalacalar üçün kurslar\nNeftin qiymətlərinin artım tendensiyası sayəsində getdikcə daha çox insan neft sahəsinə diqqətini yönəldir və neftçi karyerası barədə fikirləşir.\nƏgər siz həmçinin neftçi karyerası haqqında fikirləşirsinizsə, birinci addımınız – neft sahəsinin işçilərinin məşğul olduğu müxtəlif növ fəaliyyətləri anlamaqdır. Sonra siz onların arasında məhz sizə münasib olanın olub-olmadığını müəyyən edə biləcəksiniz.\nNeft sahəsinin çoxsaylı müxtəlif istiqaməti arasında ən maraqlılarından biri – alim-geoloqun işini qeyd etməyə dəyər. Geologiya sahəsində peşəkarlar fizika, kimya, biologiya fənləri üzrə dərin biliklərə malik olmalı, yeraltı dərinliklərdən qazılan dağlıq nümunələrini (kern) təhlil edə bilməlidir. Bu fəaliyyətin ayrı-ayrı istiqamətləri seysmik fəallığı və neft çıxarmanın tektonik hərəkətlərə təsirini proqnozlaşdırmaq bacarığını tələb edir. Əgər sizin müvafiq sahələrdə dərin akademik bilikləriniz varsa, və mürəkkəb məsələlərin həlli sizi cəlb edirsə, onda peşəkar geoloqun işi sizə uyğun gələcək.\nNəhayət, ən tipik və geniş yayılmış karyera – mühəndis-neftçidir. Mühəndislər neftçıxarma müəssisəsinin demək olar hər şöbəsində işləyirlər. Onların əsas vəzifəsi neft yataqlarının işlənməsinin idarə olunması, neft çıxartma həcminin artımına və ya saxlanılmasına yönəldilmiş müxtəlif tədbirlərin planlaşdırılması və dizaynıdır. Neft və neft məhsullarının hasilatı, nəqli, hazırlanması və emalının təmin edilməsi üçün lazım olan qurğuların tikintisi və müasir avadanlığın tətbiqinin layihələndirilməsi. Əgər sizi neft sahəsinin düz ürəyində karyera cəlb edirsə, onda mühəndis-neftçi karyerası – sizin seçiminizdir.\nQərb şirkətlərində mühəndis-neftçilərin fəaliyyətini Petroleum engineering və Reservoir engineering olaraq bölgüsü qəbul edilmişdir. Azərbaycan və MDB şirkətlərində “geoloqlar” (təxminən Reservoir engineers müvafiqdir) və “texnoloqlar” (təxminən Petroleum engineers müvafiqdir) bölgüsü vardır. Geoloqlara bu və ya digər şəkildə neftverən qatlarla məşğul olan hər kəsi aid edirlər. Texnoloqlara – texnoloji proseslərlə və avadanlıqla, o cümlədən quyudaxili avadanlıqla məşğul olanları aid edirlər.\nNeft şirkətlərində iqtisadi istiqamət də mütləq olur, hansı ki, ayrıca olaraq maliyyə və investisiya istiqamətini ayırmaq olar. Əlbəttə ki, mühasibat uçotu da var. Ümumiyyətlə, neft sahəsində karyera imkanları və fəaliyyət istiqamətləri çoxdur.\nNeft-qaz sahəsində həm xaricdə, həm də Rusiyada ali təhsil almaq olar.\nLakin bu sferada işləyən mütəxəssislərin özləri xaricdə təhsili məsləhət görür. Səbəb, resursları idarə etməyə və qənaətcil istehsala qabaqcıl yanaşmadır, bu da peşəkar səviyyədə xarici universitetlərdə tədris olunur. Xaricdə təhsilin xeyrinə daha bir “çəkili” arqument –bütün universitetlərin sahənin aparıcı dünya şirkətləri ilə sıx əməkdaşlığıdır.\nRusiyanın təxminən 20 universiteti bu sahənin mütəxəssislərini hazırlayır.\nQərbdə bu sferada mütəxəssis hazırlayan ən məşhur universitetlər ABŞ, Şotlandiya, Avstraliyada yerləşir.\nBütün xarici universitetlər öz şəxsi unikal ixtisaslaşma sahəsinə malikdir, buna görə bu və ya digər universitetin hansı üstünlüklərə malik olduğunu diqqətlə öyrənmək və məhz sizin konkret vəziyyətiniz üçün uyğun olanı seçmək lazımdır.\nBiz tövsiyə edirik:\nEduStudio şirkətinin mütəxəssisləri 10 ildən artıqdır ki, xaricdə təhsil sahəsində işləyirlər. Şirkətimizin şüarı “Be yourself, Be unique” – “Özün ol, Bənzərsiz ol!”\nTələbə Yataqxanası VS Kirayə Mənzil\nKanadada təhsil: kollec və ya universitet?\nUniversitetlərdə qəbul komissiyasının işi\nDünyanın tələbə şəhərləri\nPulsuz konsultasiyaya yazılın


Beynəlxalq Ədalət Məhkəməsi Ermənistanı rəzil etdi - "İki sahil"\n29 yanvar 2022 02:29 Bütün xəbərlər Haqqımızda Əlaqə\n08 dekabr 2021 23:56\nBeynəlxalq Ədalət Məhkəməsi Ermənistanı rəzil etdi\nİkinci Qarabağ müharibəsində Azərbaycanın möhtəşəm Qələbəsi ilə təcavüzkar Ermənistanın 30 illik işğalına son qoyuldu. Azərbaycan ərazi bütövlüyünü və tarixi ədaləti bərpa etdi. Dağlıq Qarabağ münaqişəsi bitdi. Azərbaycan dövləti qalib dövlət, xalqımız isə qalib xalq kimi dünya tarixinə öz möhürünü vurdu. Azərbaycan Ordusunun döyüş meydanında əldə etdiyi Qələbə regionda yeni reallıqlar yaratdı, ölkəmizin beynəlxalq aləmdə mövqeləri daha da möhkəmləndi.\nMüzəffər Ali Baş Komandan, qətiyyətli sərkərdə İlham Əliyevin rəhbərliyi ilə rəşadətli Ordumuz tarixi Zəfəri ilə torpaqlarımızı azad etməklə yanaşı, həm də barbar ermənilərin əsl simasını ortaya qoydu. Bütün dünya işğaldan azad edilmiş ərazilərdə ağlasığmaz erməni vandalizminin şahidi oldu. Beynəlxalq ictimaiyyət ilk dəfə yox edilmiş şəhər və kəndlərə, dağıdılmış qəbiristanlıqlara, təhqir edilmiş məscidlərə şahidlik etdi. Belə ki, müasir hərbi silahlarla bərabər, həm də təpədən dırnağa qədər nasizm, faşist ideologiyası ilə silahlanan Ermənistan ordusu 30 ilə yaxın müddətdə işğal altında saxladığı əraziləri talayıb, dağıdıb və məhv edib. Prezident İlham Əliyev Qarabağa növbəti səfərlərinin birində düşməndən təmizlənmiş ərazilərdəki müşahidələrini belə ifadə etmişdi: “Yol boyunca düşmənin dağıtdığı kəndləri görərkən bir daha şahidi oluruq ki, biz hansı vəhşi düşmənlə üz-üzəyik. Bunları gördükcə bir daha adam əmin olur ki, biz təkcə öz ərazi bütövlüyümüzü bərpa etməmişik, biz yırtıcı düşməni məhv etmişik. Dünyada bir çox müharibələr olub, bu gün də gedir. Bu gün də bəzi yerlərdə işğal davam edir. Amma inanmıram ki, kimsə bu qədər qəddar, bu qədər qeyri-insani bir düşmənlə üz-üzə qalsın”.\nTəbii ki, təcavüzkar Ermənistanın bu cinayətkar əməlləri cavabsız qalmayacaq. Bu mənada BMT Baş Assambleyasının “İrqçiliyin, irq ayrıseçkiliyinin, ksenofobiya və əlaqəli dözümsüzlüyün müasir formalarının genişlənməsinə səbəb olan nasizm, neonasizm və digər hallarla mübarizə” üzrə qətnaməsi insan hüquq və azadlıqlarının kobud şəkildə pozulması, milli zəmində nifrətin təbliği, genosid kimi sülh və bəşəriyyət əleyhinə cinayətlərinin törədilməsini öz dövlət siyasəti kimi qəbul edən Ermənistana qarşı qətiyyətli addımların atılması birmənalı təmin edilməlidir. Artıq insanlığın üz qarası olan ermənilərin bu vəhşiliyə görə beynəlxalq məhkəmələr qarşısında cavab verəcəkləri gün gəlib çatdı. 2021-ci il dekabrın 7-də Beynəlxalq Ədalət Məhkəməsinin Azərbaycanın iddiası üzrə Ermənistanla bağlı çıxardığı yekun qərar da bunun bariz nümunəsidir. Qeyd edək ki, bu qərar 2021-ci il oktyabrın 14-dən 19-dək olan Məhkəmə dinləmələrindən sonra verilib. Belə ki, Beynəlxalq Ədalət Məhkəməsi Azərbaycanın vəsatətini təmin edərək Ermənistanda etnik zəmində zorakı çağırışlar edən qruplaşmalar və fərdi şəxslərə qarşı Ermənistan dövlətinin təcili tədbirlər görməsinə dair qərar qəbul edib. Qərara görə, Ermənistan BMT-nin “İrqi ayrıseçkiliyin bütün formalarının ləğv edilməsi haqqında” Konvensiyası çərçivəsində götürdüyü öhdəliklərə uyğun olaraq, öz ərazisində təşkilatlar və özəl şəxslər tərəfindən də daxil olmaqla azərbaycanlı milli mənsubiyyəti olan şəxslərə hədəflənmiş irqi ayrıseçkiliyə təhrik və təşviqin qarşısını almalıdır. Artıq beynəlxalq məhkəmədə Ermənistana qarşı konkret tələblər qoyulur. İnkaredilməz həqiqətdir ki, Azərbaycana qarşı bu cür hallara yol verənlər arasında Ermənistanın indiki hərbi-siyasi rəhbərliyində təmsil olunan şəxslər də iştirak edib.\nƏmin olmaq istərdik ki, Beynəlxalq Ədalət Məhkəməsinin qərarının Ermənistan tərəfindən dərhal yerinə yetirilməsi üçün beynəlxalq hüquq çərçivəsində təsirli tədbirlər görüləcək. Azərbaycan xarici işlər nazirinin müavini Elnur Məmmədov məsələ ilə bağlı bildirib ki, Məhkəmə qərarı olduğuna görə, bir qayda olaraq əvvəlki illərin presidentlərinə görə dövlətlər üzərində qərarın yerinə yetirilməsi üzrə ciddi təzyiqlər olur: “Ədalət Məhkəməsi üçün qərarının icra olunması prinsipial məsələdir. Yeni mexanizm yaradılıb. Qərarlarla bağlı 3 hakimdən ibarət komitə formalaşdırılıb. Qərarlar icra olunmadığı təqdirdə məhkəmə sədrinə məlumat verilir. Ermənistana açıq şəkildə çağırış etdik ki, qərarlara riayət etsin və qarşıdurmaların qarşısını alsın. Ermənistanda Türkfobiya, Azərbaycanfobiya aparılır. Bu məsələ gələcək nəsillər üçün önəmli məsələdir. Hesab edirik ki, konvensiya çərçivəsində əldə edilən ən böyük uğurlardan biri budur”.\nYeri gəlmişkən, Ermənistanın Azərbaycan tərəfindən müharibə cinayətlərinin araşdırılmasına dair iddiası da təmin olunmadı. Erməni əsilli şəxslərin dərhal azadlığa buraxılması, habelə Bakıdakı Qənimətlər Parkının tezliklə bağlanmasına dair Ermənistanın qaldırdığı vəsatətlər isə Məhkəmə tərəfindən rədd edilib. Beləliklə, Ermənistanın hərbi-siyasi rəhbərliyinin, dünya erməniliyinin qırx dörd günlük müharibədən sonra apardıqları çirkin təbliğat kampaniyası fiaskoya uğradı, “Azərbaycanın müharibə cinayətləri” ilə bağlı məkrli planları tamamilə darmadağın olundu. Ermənistanın qaldırdığı vəsatətləri rədd etməklə Beynəlxalq Məhkəmə açıq-aşkar təsdiq etdi ki, Azərbaycan müharibə cinayəti törətməyib. Əksinə, müharibə cinayətlərini Ermənistan törədib.\nAqillərimiz yaxşı deyib: “Haqq əli bekar qalmaz; gec kəsər, karlı kəsər”. Bu gün Azərbaycanın haqlı mövqeyi mötəbər kürsülərdən tez-tez vurğulanır, təcavüzkar Ermənistanın insanlığa qarşı qanlı cinayətləri artıq bütün dünya tərəfindən tanınır. Bu belə də olmalı idi. Çünki Azərbaycanın işi haqq işidir. Xaqlımız öz Liderinin rəhbərliyi ilə apardığı haqq mübarizəsindən heç vaxt dönməyəcək.


3 yaşa qədər uşaqların müavinəti artırılacaq – Prezident tapşırıq verdi | www.veten-tv.az\nHome » Manset » 3 yaşa qədər uşaqların müavinəti artırılacaq – Prezident tapşırıq verdi\nMart 12, 2019 1:46 pm Bölmə: Manset, Siyasət A+ / A-\nVeten-tv.az xəbər verir ki, bunu Milli Məclisin Əmək və sosial siyasət komitəsinin iclasında deputat Hadi Rəcəbli deyib.\n3 yaşa qədər uşaqların müavinəti artırılacaq – Prezident tapşırıq verdi Reviewed by İlhamə Nasir on Mar 12 . “Azərbaycanda son iki ay ərzində inqilabi addımlar atılıb. Bunlar hamısı xalqın güzəranının yaxşılaşdırılmasına xidmət edir”. Veten-tv.az xəbər verir ki, bunu M “Azərbaycanda son iki ay ərzində inqilabi addımlar atılıb. Bunlar hamısı xalqın güzəranının yaxşılaşdırılmasına xidmət edir”. Veten-tv.az xəbər verir ki, bunu M Rating: 0


Qaynanmış lobyanı zeytun yağı ilə yemək adamı kökəldir. Ağ xaşxaş yağı və bağayarpağı suyu içmək də bu baxımdan faydalıdır. Kökəlmək üçün lazım olan qidalardan yağlı toyuq, qaz və ördək əti, dana və quzu əti, inək və qoyun südü, təzə pendir və südlü sıyığı göstərmək olar. Şirin nar, üzüm, yemiş yemək də kökəlməyə müsbət tə”sir göstərir. Ən faydalı vasitələrdən fındıq, püstə, qoz ilə şəkər və ya badam içi ilə şəkər hesab olunur. Kökəlmək üçün şirin və yağlı yeməklər məsləhət görülür. O cümlədən, 30 misqal qabığlı noxudu inək südündə 1 gün isladır, bu müddətdə 3 dəfə südü təzələyir, sonra yeyirlər. 30 misqal yuyulmuş düyünü, həmin miqdarda şəkər, ağ xaşxaş, buğda və qabıqsız arpa, 50 misqal badam ilə qatışdırıb döyür, hər gün ondan 20 misqala qədər işlədirlər.\nArıqlıq fikirdən, qəmdən olarsa həyat tərzini dəyişmək, şənlənmək, xoş ətirlər iyləmək, yumşaq paltar geymək və rahat yataqda məsləhət görülür. Kəskin, turş və acı yeməklərdən pəhriz saxlamaq münasibdir. Arıqlamanın səbəbi mə”də zəifliyi, həzmin pis olması, keyfiyyətsiz qida, qan azlığı, qara ciyər və dalığın xəstəliyi ola bilər. Bu halda həmin səbəbləti aradan qaldırmaq lazımdır.\nArıqlamanın əsas səbəbi həzmin pozulmasıdır. Qidalanma və həzm prosesini nizamlamaq üçün meyvə-tərəvəzi çox işlətmək, həm də iştaha açan yeməklərdən istifadə etmək, bununla yanaşı açıq havada gəzmək, hərəkət etmək, yaxşı da istirahət etmək lazımdır.\nTarix: 28.08.2012 / 00:11 Müəllif: Behlul Baxılıb: 1961\tBölmə: Xalq Tebabeti\nquran elifbasi qaytara ƏR VƏ ARVADA TÖVSIYƏLƏR doğulub Zühur Elametleri YAPON Tanrim DAZLIQ Türkiyede azerbaycanlı qadınları fahişeliye mecbur Üst Paleolit dövrü Siqaret Cekdiyimi Bile Bilmezsen Sedef Ciceyi gelmeyeceksen bogazda gobelek xesteliyi Sən doğulan gün Qelbme das baxladim Yuxuda sirga tapmaq UYKU Qızıl və ilan nağıl Qızıl kilsə her bir insan oz ugrunun memaridir Olar Opum Kartof Yigirsiz Deymezsen Hecbir Ferqiviz Yoxdu Itirdim Gənc qalmaq üçün bu vitaminlər vacibdir Əhər mahalı Filosof Əflatun Hamiləlik müddətində lazer epilyasiyası zərərlidir FİTRƏ ZƏKATINI PULLA VERMƏK OLAR Azərbaycan ISMN agentliyi Ana Bala Sohbeti ƏLƏNAM SURƏSİNİN ŞƏRHİ 3150 Deyesen Rulun Altinda turizm Çəkik gözlü yoxsa suları rəmiz saxlamaq Sixma Bogdum Goz Yashimda Mehebbetimi Sarı Səltənət Beovulf film 2007 Qebir öz Sahibine Ne Deyir ƏL-ƏRAF Səhih Qüdsi HədislərTövhidn Fəziləti Süleyman rəhimovMedalyon Ramiz Rovsen Ruhəngiz


Film izle hacklink kiralık bahis sitesi satılık bahis sitesi Adalet.az | "DEPUTAT OTAĞI" Adalet.az | "DEPUTAT OTAĞI" Adalet.az | Ədalət -\n"PROBLEMİ PEŞƏKARLAR ÇÖZMƏLİDİ"\n26795 | 2007-06-12 16:51\nBölgədə problemlər yetərincədir\n"Deputat otağı"nın qonağı 111 saylı Zaqatala-Balakən dairəsindən millət vəkili seçilmiş Dünyamin Xəlilovdur.\n- Dünyanın hər yerində seçkilərdən qabaq namizədlər seçicilərini axtarır. Elə ki, seçildi qurtardı və oldu millət vəkili, prezident və ya bələdiyyə başqanı, onda seçicilər başlayır onu axtarmağa. Sizdə necə, seçicinin yanına getmək, onları qəbul eləmək, onlarla sizin aranızdakı məsafəni məhdudlaşdırmaq var, yoxsa artıq qurtardı hər şey?\n- Bildiyiniz kimi, Zaqatala Bakıdan təxminən 400 km məsafədə yerləşir. Mən müntəzəm olaraq həmin bölgədə oluram və seçicilərimlə görüşürəm. Seçildiyim 111 saylı dairə Zaqatala və Balakən rayonlarını əhatə edir. Seçki qabağı təbii ki, seçicilərlə görüşəndə də, platforma hazırlananda da müəyyən məsələlər öz əksini tapmışdır. Bilirsiniz ki, dövlət tərəfindən bölgələrə böyük diqqət yetirilir. Prezident İlham Əliyevin 2004-cü ilin yanvar ayında bölgələrin sosial inkişafına dair müəyyən sərəncamları öz qüvvəsindədir və uğurla həyata keçirilir. Buna baxmayaraq son dövrdə yığılıb qalan məsələlər var. Buna bizim əhalinin məişət problemlərini misal gətirmək olar. Və bunların da həll olunması mənim platformamda öz əksini tapıb. Bunun üçün də mütləq müntəzəm olaraq seçicilərlə görüşmək lazımdır. Mənim görüşlərim müntəzəm olaraq rübdə bir dəfə bölgədə keçirilir. Zaqatalada qərargah fəaliyyət göstərir və daimi olaraq seçicilər ora müraciət eləyirlər, yazılı surətdə məktublarını gətirirlər, telefonla əlaqə saxlayırlar və görüşdüyümüz zaman təkliflərini mənə bildirirlər. Bundan başqa, mən 111 saylı seçki dairəsinin kəndlərində və müvafiq seçki məntəqlərini əhatə edən Zaqatala şəhərində oluram.\n- Dünyamin müəllim, sizin seçildiyiniz 111 saylı dairənin ən böyük problemi nədir?\n- Hal-hazırda burda ən böyük problemlərdən biri su təhcizatı məsələsidir. Hesab eləyirəm ki, Zaqatala və Balakən şəhərlərinin su təhcizatı kritik vəziyyətdədir. Şəhər suyu dağ çaylarından alır və burda sellər baş verən zaman bu su hövzələri sıradan çıxır və uzun müddət şəhər susuz qala bilir. Su təhcizatı burada artezian quyuları vasitəsilə həyata keçirilir. Amma bu kifayət deyil. Təbii ki, yerli icra orqanları bununla bağlı dövlət təşkilatlarına müraciətlər ediblər və bu məsələlərə baxılır. Hesab edirəm ki, yaxın gələcəkdə hər iki şəhərin su təchizatı və kanalizasiya sisteminin rekanstruksiyasına dair müəyyən tədbirlər görüləcək. Digər problem həmin rayonların dağ çaylarının daşması nəticəsində kənd əhalisinin yaralı torpaqlarının yuyulub aparılması problemidi. Bu barədə Su Təsərrüfatı və Meliorasiya İdarəsi tərəfindən müraciət olunub və hesab edirəm ki, bununla bağlı müvafiq tədbirlər görülür. Bu bölgələr mərkəzdən nisbətən uzaqda yerləşir və qaz təchizatında qış aylarında problem yaranır. Rayon mərkəzləri və bir neçə qəsəbələr, kəndlər qazla təmin edilib. Lakin qazın həcmi az olduğu üçün isitmə problemi yaradır. Mənə rayon təhsil şöbəsi müraciət etmişdir ki, məktəblərdə istilik sistemi qarışıqdı. Həm odundan, həm də duru yanacaqdan istifadə olunur. Üçüncü problem məktəblərin vəziyyətidir. Son vaxtlar bu sahədə həm dövlət qurumları, həm də Heydər Əliyev Fondu tərəfindən böyük işlər görülür. Burada iki məktəb yenidən inşa edilib. Bu, Balakən rayonunun Katex kəndindəki 3 saylı məktəb və Zaqatala rayonunun Qandaq kəndindəki orta məktəbdir. Artıq Qandaqda işlər tamamlanıb, Katexdə isə işlər bu yaxınlarda tamamlanacaq. Ancaq bir sıra məktəblər çox bərbad vəziyyətdədir. Mən hesab eləyirəm ki, bu sahədə də addımlar atılacaq və böyük işlərin görülməsinə nail olacağıq. Bir misal da gətirim sizə. Tələbə Qəbulu Üzrə Dövlət Komissiyasının məlumatına görə, ən yüksək ballar toplayan abituriyentlərdən bir qismi həmin bölgədə təhsil alan şagirdlərdir.\n- Siz qanunverici orqanda təmsil olunursunuz və bu qədər problemlər var. Bunlar qəbul etdiyiniz qanunları səmərəli icra edə bilməyən adamların günahından yaranır, yoxsa ümumiyyətlə qanunvericiliklə icra strukturları arasında boşluq var?\n- Mən deyə bilmərəm ki, qanunvericiliklə icra strukturları arasında hansısa bir boşluqlar var. Çünki dövlətin Ali qanunvericilik orqanı - Azərbaycan Respublikasının Milli Məclisi bu sənədləri onun üçün qəbul etməyib ki, bütün bunlar kağız üzərində qalsın. Qanunlar işləyir. Amma bilirsiniz ki, zaman dəyişir və müəyyən proseslər baş verir. Bir neçə il bundan əvvəl qəbul olunmuş qanunlara müəyyən dəyişikliklər edilməsinin zamanı çatıb, yaxud da ki, həmin qanunların yenidən qəbul olunması məsələsi yenidən gündəmə çıxır. Təbii ki, iş həcmi böyük olduğu üçün müəyyən yerlərdə nəyisə vaxtında çatdıra bilmirlər. Amma bu, qlobal xarakter daşımır.\n- Dünyanın hər yerində millət vəkilinin vəzifəsi qanun qəbul etməkdir. Bizdə isə sovet psixologiyası qalıb. Sizdən əvvəlki müsahiblərimdən də soruşmuşam, hamı fikirləşir ki, mənim qazımı da, işığımı da, yolumu da millət vəkili düzəltməlidir. Bəs onda icra strukturları nə üçündür. Adamlar onlara inanmır, sizə inanır, yoxsa bu psixologiyanı dəyişmək lazımdı?\n- Bilirsiniz ki, icra strukturları səviyyəsində qeyd elədiyim bölgələrdə böyük işlər gedir. Ora dövlət büdcəsi tərəfindən müəyyən vəsaitlər ayrılıb. Son vaxtlar Neft Şirkəti də öz üzərinə böyük məsələlərin həllini götürüb. Şirkətin dəstəyi ilə Zaqatala və Balakən rayonlarında diaqnostika mərkəzlərinin inşası həyata keçirilir, kəndlərdə yeni yollar təmir olunub, elektrik xətləri çəkilir. Qeyd etdiklərimin hamısı icra strukturlarının səviyyəsində aparılan işlərdir. Lakin rayonda işlər çox olduğu üçün əhali müəyyən işlərin həllini tapmayanda deputata müraciət edirlər. Hesab edirəm ki, gələcəkdə artıq Azərbaycan dövləti iqtisadiyyatını elə bir səviyyəyə çatdıracaq ki, deputatlar bu işlə daha məşğul olmayacaqlar.\n- Bizim parlamentarilər Avropa Şurasında, NATO-da və başqa yerlərdə təmsil olunurlar. Həmkarlarınızın fəaliyyəti sizi razı salırmı?\n- Bilirsiniz ki, biz artıq Avropa məkanına daxil olmuşuq. Bu və ya digər səbəbdən artıq Azərbaycan Avropa Şurasının üzvüdür və Avroatlantik məkana, yəni inteqrasiyaya doğru gedir. Əlbəttə ki, gələcəkdə Azərbaycanın Avropa İttifaqına qəbul olunması məsələsinə də baxıla bilər. Bizim ordunun NATO standartlarına uyğunlaşdırılması prosesi gedir. Bir sıra proqramlar çərçivəsində əməkdaşlıq aparılır. Burada təmsil olunan həmkarlarım kifayət qədər səriştəli və iş bacarığına malik olan insanlardır və onlar bu işi uğurla aparırlar. Hesab edirəm ki, bu, öz nəticəsini verir və gələcəkdə daha böyük əks-səda doğuracaq.\n- Azərbaycanın ən böyük problemi təbii ki, Dağlıq Qarabağ məsələsidir. Həm parlamentdə, həm mətbuatda təkliflər səslənir. Dağlıq Qarabağla bağlı parlament dinləmələrinə münasibətiniz necədi?\n- Bu mürəkkəb məsələdir. Həmin konfliktlər keçmiş postsovet məkanında - Yuqoslaviyada, �ürcüstanda, Moldovada da var. Bu da Azərbaycanın böyük problemlərindən biridir. Və bu məsələ ilə bağlı professionallar məşğul olmalıdır. Yəni, Azərbaycanın Xarici İşlər Nazirliyi, Prezidentin İcra Aparatı. Ölkə başçımız da bu məsələ ilə ciddi məşğuldur. Parlament dinləmələri o vaxt keçirilə bilər ki, hansısa bir nəticə əldə olunsun. İndiki zamanda bu dinləmələrin aparılmasına ehtiyac yoxdur. Çünki bu, lazım olmayan əks-səda doğuracaq.\n- Bizim qanunların qəbulu müəyyən vaxtlarda gecikdirilir. Məsələn, təhsil haqqında qanun.\n- Ölkə üçün hansısa qanunların qəbul olunması zəruridirsə, o qanunlar qəbul olunur. Amma bu, belə əks-səda doğurmur. Hesab edirəm ki, parlament səviyyəsində müəyyən dinləmələr aparılmışdı, qanunda müəyyən boşluq var və onlar işlənmək üçün geri göndərilir. Biz payız sessiyasında qeyd etdiyiniz təhsillə bağlı qanunun qəbul olunmasına nail ola bilərik.\n- Bəs orduya parlament və bütövlükdə ictimai nəzarət məsələsinə münasibətiniz necədir?\n- Parlament qanunverici orqandır. İctimai nəzarətin tam tərəfdarıyam. Bu, Azərbaycan ordusudur, belə bir təklif olunarsa və bu haqda ictimai rəy formalaşarsa, heç də pis olmazdı.\n- Dünyamin müəllim parlamentdə artıq iki ildən artıqdır ki, fəaliyyət göstərir. Əgər yenidən seçkilər məsələsi ortaya çıxsa, hansı vədlərlə parlamentin işlərinə qatılmaq istərdiniz?\n- Bilirsiniz ki, həyat dayanmır və daim inkişafdadır. Təbii ki, qanunverici orqan kimi yeni qanunların məcəlləsinin qəbul olunmasına dair müəyyən təkliflərlə çıxış edərdim.\n- Hər kəs tək qalanda özü-özünə hesabat verir. Bir anlıq özünüzə qapılıb seçkiləri gözünüzün qabağına gətirəndə verdiyiniz vədlərin neçə faizini yerinə yetirdiyinizi düşünürsünüz?\n- Mənim üçün bu faizi müəyyən etmək çətindir. Bunu seçicilərin özündən soruşmaq lazımdı. Amma böyük bir iş görülüb.


Şəkil esse: Şimali Koreyadakı həyat anları - Məlumat\nBu fotoşəkil əvvəlcə müəllifin Matador Community blogunda yayımlanıb.\nPxenyanda, Koreya Xalq Demokratik Respublikasının (KXDR) yaşadığım anda dərhal cib telefonuma əl atmalı oldum. O andan etibarən bizi həmişə müşayiət edirdi. Heç kimə bələdçi olmadan oteldən çıxmağa icazə verilmədi.\nDəfələrlə fotolar çəkməyə icazə verilmədiyini, xüsusən də təsadüfən geyinən və ya əl əməyi ilə işləyən və hərbi keçid məntəqələrində. Kameramı iki dəfə müsadirə etdim və şəkillərim araşdırılıb uzun müzakirə edildi, amma hər dəfə kameram və şəkillərim bütöv bir şəkildə geri qaytarıldı.\nBizə dedilər ki, hər gün təxminən 400.000 insanın yeraltı dəmir yolu sisteminə (MTR) minməsi lazımdır. Mən ala bilmədim - təkcə arabamızda ən az 300.000 nəfər var idi ki, özlərini çox dik tutub nəfəs alırdılar. Qatar xətləri 110 metr yeraltı, guya dünyanın ən dərin yeridir. İnsanlar həftəlik təbliğat qəzetlərini platformalardakı stendlərdə oxuyur və görünür, tələbələr temperatur tənzimləndiyindən stansiyalarda oxuyurlar. Bu dərin tunellər, dünya nəhayət yıxıldıqda KXDR vətəndaşlarını qorumaq üçün həqiqətən bomba sığınacaqlarıdır.\nGördüyümüz uşaqların çoxu, yalnız istirahət günü olan bazar günü, məktəbli formalarını geyirdilər. Hər yerdəki uşaqlar kimi, növbəti qatarı gözləyən bu oğlanlar şəkillərini çəkdikdən və sonradan göründüklərini görməkdən zövq aldılar. Bu şəkil çox şənliyə, zəhlətökməyə, itələməyə və tərpənməyə səbəb oldu.\nSongdowon yay düşərgəsi\nBu yay düşərgəsinə gəldiyimiz zaman yola çıxan bu son qrup uşaqlar istisna olmaqla, demək olar ki, çöldə qalmışdı. Yataq divarlarında çox sayda doldurulmuş heyvan və hörmətli Liderlərin böyük portretləri olan obyektləri gəzib, heyran olmağımızı tələb etdilər. Hətta kainatın mərkəzi olaraq yenidən birləşmiş Koreyaya bürünmüş bir kürəyi xatırlayıram.\nSinchon qırğınının xatirəsi\nKim Ir Sung'un anadan olmasının 100 illiyi idi və tarixin KXDR versiyasına görə, "Amerika-İmperialist-Bədxahlar" tərəfindən həyata keçirilmiş Sinchon qırğınının yerində böyük bir bayram planlaşdırıldı. Amerikalılar həmişə bu şəkildə təsvir edilmişdir. Eynilə "Şər-Hiyləgər-Yapon." Bu başlamaq üçün bir az əyləncəli idi, ancaq yorucu başa çatdı. Bu, hərbçilərin fotoşəkillərini çəkməyə icazə verdiyimiz dəfələrlə biri idi.\nTramvay gözləyən məktəblilər\nKüçədəki insanlar çox vaxt bizi görməməzlikdən və ya gözlərinin küncündə seyr etməyə başlayacaqdılar. Ancaq gülümsəyərək dalğalansaydım, hətta hərbi geyimdə olanları da tez-tez dalğalayardılar. Onları söhbətə cəlb edə biləcəyim şansım nə qədər az olsa da, daha maraqlı göründü. Orada olduğumuz yeddi gündə küçədə insanların mənimlə danışdıqları yalnız iki hal oldu.\nBazar istirahət üçün yeganə gün Tanışlıq Günü kimi tanınır. Əks təqdirdə günün hər dəqiqəsi 7-dən axşam 10-a qədər təşkil olunur. Əslində işdə deyilsinizsə, o zaman oxumalı, mühazirələrə getməli və ya ağac əkməli, ya da ağac suvarmalı və ya daş götürməlisiniz. Daş götürdüyümü gördüyüm insanlar barədə soruşanda heç kim bunun səbəbini izah edə bilmədi.\nPyongyang'ın Moranbong Parkında rəqs Bazar günləri ailəsi və dostları ilə bir yerdə olmaq şansı olaraq məşhurdur. Bu qrup rəqslərimizi əsrarəngiz bir şəkildə əyləncəli bir şəkildə tapdı. Bəziləri ingilis dilində danışa bilsələr də, danışmaqdan çox çəkinirdilər.\nUşaq evində uşaqlar\nBu uşaq evində 190 müəllim, 60 müəllim və işçi vardı. Övladlığa götürmə və övladlığa götürmə haqqında soruşdum, amma bu, demək olar ki, eşidilmədi. Mənə dedilər ki, öz uşaqlarınızı təmin etmək çətindir. Bu uşaq evində üç çox üçlü var idi. Üç qat istehsal etmək yüksək nailiyyət kimi qəbul olunur və bu cəsarət üçün qazandığınız mükafat doğuş zamanı uşaqları əlindən alınmasıdır. Göründüyü kimi, valideynlər birdən-birə üç uşağın öhdəsindən gələ bilməmələri üçün danılmaz bir həqiqətdir. Uşaq evinə yola düşürlər, ancaq bazar günləri evə buraxılırlar.\nSuyun olduğu yerdə ondan istifadə edən insanlar var idi: oynayır, balıq ovlayır və ya avar çəkir. Vitrin şəhəri olan Pxenyanda da fırtına sularından axan su toplandığını görmüşəm. Bir mərhələdə 24 saat axan su olmadan qaldıq.\nBu foto ən çox sevdiyim yerlərdən biridir, əksər hallarda gördüyümüz hər kəs parıldayanadək sürtülmüş görünürdü. Əgər onlar olmasaydı, şəkillər çəkməyə icazə vermədik. Görünür, oğlan uşaqlarının gözü yaşlı olmaları məqbuldur.\nFilm studiyalarında təbliğat\nBu insanlar ildə orta hesabla 30 film istehsal olunduğu Pyongyang kinostudiyasındakı məlumatları yeniləyirlər, halbuki bunların arasındakı fərqi söyləmək çətin olmazdı: Hamısı eyni mesajları daşıyır. Buradakı film dəstləri heç də Hollywood fasadları kimi deyil, həmişəlikdir və 1950-1960-cı illərdə qurulmuşdur.\nBu şəkil Pyongyang'dan daha çox sərbəstliyə icazə verildiyi Wonsan limanının yaxınlığında çəkildi. Sahil sahilində gəzdik və evə gedərkən yerlilərlə qarışdıq, ancaq kameralarımız olmadan. Olduqca bir izahatla başa çatsaq da (əsasən uşaqlar), bizə yalnız bir nəfər danışdı. Yalnız ölkəsini qoruyan və hörmətli Liderin tələbi ilə vəzifələrini icra edən cəsur bir əsgər olduğunu izah etmək istədi.\nQeyd edək ki, balıq tutanların hamısı kişidir. Bələdçilərimiz KXDR-də tam gender bərabərliyinin olduğunu güldürdülər, lakin kişilərin 80% -i və qadınların 0% -i siqaret çəkdiklərini, kişilərin qanuni içki yaşının 18 və qadınlar üçün isə 17 olduğunu açıqladılar. Fərqi izah edə bilmədilər, ancaq qadınların içmədikləri üçün bunun əhəmiyyətsiz olduğunu söylədilər. Həm siqaret çəkmək, həm də içmək qadınlar üçün sosial baxımdan qəbuledilməzdir.\nKXDR-də cəmi 2 milyon hektar əkin sahəsi var, buna görə əkinçilik intensiv, ikiqat və üç qatlı məhsul götürülür. Bütün əkinçilik üsulları mərkəzləşdirilmiş qaydada sabitdir və heç bir sapmaya yol verilmir. Demək olar ki, heç bir istisna olmadan, Şimali Koreyadakı hər kəs məhsul yığımı və əkin mövsümündə kömək etməlidir. Şimali Koreyada işsizliyin olmadığını əvvəlcə eşitdim. Ancaq sonra mənə deyildi ki, boş yer yoxdur və başa düşdüm ki, heç bir peşə seçimi yoxdur. Təhsilini və ya hərbi xidmətini bitirdikdən sonra hər bir şəxs iş üçün İşçi Komitəsinə müraciət etməlidir. Komitə qərar verdiklərini, ixtisasları, arayışları və hesabatları qiymətləndirdikdən sonra ən uyğun mövqe ayırır.\nQəbiristanlığa çələng qoymaq\nİnqilabçı Şəhidlər Qəbiristanlığı, Pyongyang'daki Kim Il Sung sarayına baxan hər birinin ayrıca həkk olunmuş yoldaşları ilə birlikdə mütəmadi olaraq ziyarət edilir, yaxınlarının məzarları ziyarət ediləcək şəkildə.\nVideoya baxın: RÜŞVƏT ALAN NAZİRİ KAMERALARIN ÖNÜNDƏ İNFAZ EDƏN PREZİDENT\nCopyright © jorgemolder.com | Şəkil esse: Şimali Koreyadakı həyat anları...


“Döyüşmək istəyirsənsə, get, öz ölkənin sərhədində vuruş, Rusiyaya niyə gəlmisən?” – Fazil Qurbanov » Teref.az\n- Ali Baş Komandan döyüş əmri versə, Rusiyadakı gənclərimiz torpaqlarımız uğrunda könüllü döyüşməyə hazırdırlar. Biz Rusiyadakı azərbaycanlılar bir nəfər kimi, möhtərəm İlham Əliyevin siyasətini müdafiə edirik. Gənci, yaşlısı fərqi yoxdur, hər kəs Qarabağ uğrunda döyüşə hazırdır. Hərçənd biz sülh tərəfdarıyıq, dövlətimiz çox istəyir ki, məsələ dinc yolla həllini tapsın. Amma işğalçı ölkə siyasətini dəyişməsə, savaşın alternativi olmayacaq. Hər halda ən düzgün qərarı Ali Baş Komandan, cənab prezident verəcək...шаблоны для dle 11.2


19/08/2018 [22:51] - Dünya - ( 14604 dəfə baxılıb)\nModerator.az Vesti.ru-ya istinadən xəbər verir ki, Miçiqan Universitetinin sosiologiya bölməsinin nümayəndələri apardıqları tədqiqatın nəticəsində aydınlaşdırıblar ki, kişilər və qadınlar hansı yaşda bir-birləri üçün cəlbedici olur. Tədqiqatda 200 min adam iştirak edəcək.\n“Təsəvvür edin ki, qadın sizin sevimli romanınızdan parçaları sitat gətirir, bir neçə dildə danışır, eyni zamanda xəstəliklərin müalicəsinin yeni üsullarının axtarışı ilə məşğuldur. Necə ola bilər ki, belə bir qadın sizin üçün cəlbedici olmasın?” - Draun təəccüblənib.


Müavinət ala bilməyən gənc aclıq aksiyası keçirir – EURO ASIA NEWS INTERNET NEWSPAPER\nMüavinət ala bilməyən gənc aclıq aksiyası keçirir\nEuro Asia New's 12th September 2016 12th September 2016 New's\n„Nazirlik və məşğulluq mərkəzinin işçiləri süründürməçiliyi dayandırana qədər aksiyaya davam edəcəyəm“\nBinəqədi Rayon Məşğulluq Mərkəzindən işsizlik müavinəti ala bilməyən gənc Aqşin Beynəlmiləl aclıq aksiyasına başlayıb. O, 6 gündür ki, heç nə yemir. Bu barədə Meydan TV-yə Aqşin Beynəlmiləl özü məlumat verib:\n„Hər gün Əmək və Əhalinin Sosial Müdafiəsi Nazirliyinin yaxınlığındakı parka gəlirəm. Aksiyaya burada davam edirəm. Haqqım olan müavinəti alana qədər aksiyanı bitirməyəcəm“.\nAqşin Beynəlmiləl işsizlik müavinətinə görə əvvəlcə Binəqədi Rayon Məşğulluq Mərkəzinə müraciət edib. Deyir, mərkəzdən ona bu müavinəti verməkdən imtina ediblər:\n„Binəqədi Məşğulluq Mərkəzi əsaslandıra bilmədiyi „səbəblərdən“ müavinəti vermək istəmir. Gah büdcədə pul olmadığını, gah da orta təhsilli vətəndaşlara müavinət verilmədiyini dedilər. Əmək və Əhalinin Sosial Müdafiəsi Nazirliyinə yazılı müraciət də etmişəm. Nazirlik də şikayətimə baxmaq istəmədi. Sonradan nazirliyə getdim ki, məktubuma cavab verilməyib. Dedilər, məktub itib, gəlməyib“.\nA.Beynəlmiləl deyir ki, əli hər yerdən üzüləndən sonra aclıq aksiyası keçirmək qərarına gəlib: „Bu vəziyyət qarşısında ölüm orucuna (müddətsiz aclıq aksiyasına) başlamaq qərarı verdim. Nazirlik və məşğulluq mərkəzinin işçiləri süründürməçiliyi dayandırana qədər yalnız su, şəkər və bəzi B vitaminlərini qəbul edəcəm. Səhhətim əl verdiyi müddətcə hər gün səhərdən axşama qədər nazirliyin yaxınlığında, Nizami metrosunun çıxışındakı parkda olacam“.\nMeydan TV məsələyə münasibət öyrənmək üçün gün ərzində Binəqədi Rayon Məşğulluq Mərkəzi və Əmək və Əhalinin Sosial Müdafiəsi Nazirliyi ilə əlaqə saxlayıb. İş günü olmadığından cavab ala bilməyib.\nVorheriger Washington Post: Azərbaycanla bağlı ölçü götürməyin vaxtı çatıb\nWeiter Rövnəqin marketə çevirdiyi SOCAR-da şikayətlərə niyə baxılmır?


Tibbi Reabilitasiya Xəstəxanasında tədbir keçirilmişdir\nTibbi Reabilitasiya Xəstəxanasında tədbir keçirilmişdir\n06.12.2016-cı il tarixində Səhiyyə Nazirliyinin Tibbi Reabilitasiya Xəstəxanasında KİV nümayəndələrinin iştirakı ilə tədbir keçirilmişdir.\nBildirilmişdir ki, H.Əliyev fondunun təşəbbüsü ilə əsaslı təmirdən sonra 2011-ci ildə istifadəyə verilmiş Tibbi Reabilitasiya Xəstəxanası geniş profilli, nevroloji, kardioloji, endokrinoloji, hərəkət-dayaq profilli xəstələrin bərpası və müalicəsi, sağlamlığının bərpasının həyata keçirən müalicə-profilaktika müəssisəsidir. Xəstəxanada stasionar müalicə alan azyaşlılar anaları ilə birgə yerləşdirilir və hər ikisinə yüksək səviyyədə xidmət göstərilir.\n40 çarpayılıq, 2 şöbədən ibarət (stasionar və fizioterapiya) şöbələr müasir avadanlıqla təmin olunmuşdur. Burada laboratoriya, EKQ, EXO, USM kabinetləri, MBT və kineziterapiya zalı, manipulyasiya otağı, oyun zalı, psixoloq və həkim otaqları mövcuddur. Yay aylarında isə burada hovuz fəaliyyət göstərir.\nFizioterapiya şöbəsi Avropa standartlarına uyğun avadanlıqlarla təchiz olunub. Fizioprosedurlar modern aparatlar vasitəsi ilə həyata keçirilir. Aparatlar rəngli sensor ekranla ensiklopedik lüğətlə, proqramlaşmış diaqnoz proqramları ilə təchiz olunub. Şöbədə elektroterapiya, maqnitoterapiya, ultrasəsterapiya, darsonval lazerterapiya, pressoterapiya, zərbədalğalı terapiya, hidrokolonoterapiya, plazmafarez ultra yüksək tezlikli cərəyan aparatları uşaqların müalicəsində geniş istifadə olunur.\nÇoxfunksiyalı SPA kapsula eyni zamanda bir neçə funksiyanı yerinə yetirmək qabiliyyətinə malikdir və hər xəstəyə indivudual olaraq temperatur rejimi, suyun təzyiqi tənzimləyir. Rəngli terapiya, nəğməterapiya, oksigenterapiya prosedurları ilə birləşdirilmiş rejimdə tətbiq olunur. Çoxfunksiyalı balneoliji vanna mirvari-xvoya ekstraktı ilə okean duzu , valeriana , nanə-cövhər, yod-brom məhlulları ilə həyata keçirilir və işıqterapiya ilə mövcuddur.\nSensor ekranlı, çoxfunksiyalı tam avtomatlaşdırılmış “Okean de luxe” sualtı massaj vannası 134 hidromassaj forsunkalardan ibarətdir, vannanın həcmi 260 L olmasına baxmayaraq dolma vaxtı 3.5, boşalma vaxtı 3.1 dəqiqədir. Bu da prosedur bitdikdən sonra vanna avtomatik təmizləndikdən sonra dərhal yeni xəstəni qəbul etmək imkanı yaradır.\nİQŞ kabinası yapon həkimi Tadaşi İşikava tərəfindən icad olunub və uşaqlar tərəfindən çox sevilir. Bildiyiniz kimi İQŞ günəş şüalarına yaxın şüalardı, insan orqanizmi üçün çox faydalıdır, qan təzyiqini tənzimləyir, beyin hüceyrələrini aktivləşdirir, toksin zərərli maddələri orqanizmdən xaric edir, xroniki yorğunluğu aradan qaldırır, hərəkət-dayaq, endokrin, sinir-damar xəstəliklərində geniş istifadə olunur.\nQədim Cin metodikalardan geniş istifadə olunur və gözəl nəticələr əldə edilir. Bunlardan kpaniosakral refleksoterapiya, aurikuloterapiya, farmakopunktura və pnevmopunktura vakuum refleksoterapiya, lazer refleksoterapiya göstərmək olar.\nXəstə daxil olarkən hər bir xəstə üçün individual müalicə-reabilitasiya proqramı yazılır və hər uşağa fərdi yanaşılır. Valideynlərlə ayrı- ayrılıqda söhbət aparılır və ev şəraitində xəstə uşağa qulluq və psixoloji təsir göstərmək tövsiyələri verilir, yeni fiziki müalicə üsullarından müalicə gimnastikasından əmək və su iqlim terapiyasından , pəhriz stollarından v.s bərpaedici üsullardan necə istifadə edilməsi başa salınır. Xəstəxanaya daxil olan xəstələrin 80%-i nevroloji statusludur. USİ, miopatiya , yastıpəncəlik, əyripəncəlik, skalioz, raxit, revmatoid artrit v.s. diaqnozlarla qəbul olunan xəstələr xəstəxanada müalicə alırlar.\nStatistik məlumata əsasən 29 may 2012-ci ildən bu günə qədər 2990 xəstə qəbul olunub. Onlardan 1656–sı uşaqlar, 1334-ü isə analar təşkil edir. Müalicə alan 1900 xəstədən 1375-i nevroloji statuslu, 229-u terapevtik, 154-ü hərəkət-dayaq sistemi xəstəlikləri, 83-ü kardioloji, 40-ı endikrinoloji xəstələr olmuşdur. 1375 nevroloji statuslu uşaqlardan 996-sı USİ xəstəliyi ilə daxil olmuşdur.


Ana səhifə » Xəbər lenti\t» Onlar bizə əmanət!\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin İctimaiyyətlə əlaqələr şöbəsindən AZƏRTAC-a bildiriblər ki, daha iki şəhidimizin yeni doğulan övladlarının - şəhidimiz Elşad Məmmədovun övladı Elşadın, şəhidimiz Emin Ağazadənin övladı Emiliyanın zəruri xərcləri Fond tərəfindən qarşılanıb. Bu məqsədlə 1000 AZN analara təqdim olunub və dünyaya yeni göz açan körpələrin adına 5000 AZN-lik hesab açılacaq. Həmin hesaba vəsait Fonda edilən ianələr hesabına toplanmış məbləğdən köçürülür. Həmin məbləğin üzərinə mütəmadi olaraq faiz toplanılacaq və həmin şəhid övladı 16 yaşına çatdıqdan sonra toplanan məbləği özü hesabından çıxara biləcək.\nXatırladaq ki, “YAŞAT” Fonduna müraciət etmək və Fondun fəaliyyəti ilə tanış olmaq üçün yashat.gov.az portalı istifadədədir.


PAŞA Bankın dəstəyi ilə "Şəffaf uçotun biznesin maliyyələşdirilməsində rolu" adlı konfrans keçirilib ::: Press-relizlər ::: Xəbərlər ::: PAŞABank ::: Korporativ bank, Müxbir banklar, İxrac və Eksport əməliyyatlarının maliyyələşməsi, Kredit, Kreditlər, Dollar ilə kredit, İnternet bankçılıq, Valyuta məzənnəsi, Valyuta məzənnələri, Kənd təsərrüfatı kreditləri, Pos terminallar\nPAŞA Bankın dəstəyi ilə "Şəffaf uçotun biznesin maliyyələşdirilməsində rolu" adlı konfrans keçirilib\nDekabrın 19-da Azərbaycanın aparıcı korporativ bankı - PAŞA Bank və Deloitte Azərbaycanın birgə təşkil etdiyi “Şəffaf uçotun biznesin maliyyələşdirilməsində rolu” mövzusunda konfrans keçirilib.\nÖlkənin paytaxtında baş tutan konfransa 50 nəfərə yaxın özəl sektor nümayəndələri, o cümlədən qeyri neft sektorunda fəal iştirak edən sahibkarlar qatılıb. Tədbirdə PAŞA Bank və Deloitte Azərbaycan ekspertləri şəffaf uçotun qurulması ilə əlaqədar tələblər, qanunvericilikdə bu sahə üzrə gözlənilən yeniliklər, habelə biznesin bununla bağlı transformasiyasının müxtəlif maliyyələşmə alətlərindən istifadəsinə təsiri haqqında müxtəlif mövzularda öz fikirlərini paylaşıblar.\nTədbirdə çıxış edən PAŞA Bankın İdarə Heyətinin sədri Taleh Kazımovun qeyd etdiyi kimi, son dövrlərdə ölkəmizdə şəffaflığın qurulması ilə bağlı bir sıra mühüm islahatlar aparılır, mühasibat və vergi uçotunun düzgünlüyünə dair tələblər və nəzarət mexanizmlərinin işə salınması yönündə çoxsaylı tədbirlər görülür, bu da öz növbəsində qanunvericiliyin tələblərinə əməl edilməsi zərurətini yaradır.\n“Biz, çox faydalı bir fikir mübadiləsi meydançasına çevrilən bu tədbir vasitəsilə müştərilərimizin nəzərinə çatdırmaq istəyirik ki, vergi uçotunun aparılmasına daha dürüst və effektiv yanaşılması və eyni zamanda, mühasibat uçotunun Beynəlxalq Mühasibatlıq Standartlarına uyğunlaşdırılması yönündə ciddi addımlar atılması gələcəkdə vergi uçotunda aşkarlanmış qanunauyğunsuzluğa görə mühakimə olunmamağınıza zəmin yaradacaq. PAŞA Bank ölkənin aparıcı korporativ bank olaraq öz müştərilərinə hərtərəfli dəstək göstərməyə hazırdır və burada məqsədimiz müştərilərimizə korporativ idarəçiliyin yeni, daha yüksək səviyyəsinə qalxmağa və daha şəffaf və çevik olmağa yardım etməkdir. Əminəm ki, birlikdə biz ölkədə davamlı biznes mühitinin yaradılmasına nail ola bilərik”, - T. Kazımov vurğuladı.


TikTok-un sahibi Feiliao adlı yeni proqram hazırladı | Chip.az\nChip.az xəbər verir ki, bəzilərinin çox sevdiyi digərlərinin isə qəbul etmədiyi TikTok proqramının istehsalçısı Feiliao forum və birbaşa mesaj xüsusiyyətlərini birləşdirən yeni sosial media tətbiqini istifadəyə verdi. Feiliao (ingiliscə Flipchat) App Store-da sosial media tətbiqi kimi tanınır. İstifadəçilər münasibətlərdən tutmuş populyar TV seriyallarına qədər müxtəlif mövzularda söhbətlər edə bilərlər.\n“Feiliao”da iki növ söhbət qrup var: açıq və normal qruplar. Normal qruplar forum üslubunda işləyir. Bir çox insanlar bir mövzu ətrafında öz fikirlərini ifadə edə bilər. Və qrup üzvlərinin sayına məhdudiyyət tətbiq olunmur. Normal qruplar isə özəl söhbətlər qruplarıdır. Eyni zamanda 100 istifadəçi məhdudiyyətinə malikdir. Bundan əlavə, qrup təsisçiləri avtomatik olaraq idarəçi olur və qrupdakı üzvlərə moderatorluq verə bilirlər.\nProqramın istifadəyə verilməsi hələ erkən mərhələdə olduğundan App Store-dan tətbiqi yükləmək bir az çətindir. Axtarışa “Feiliao” açar sözünü yazdıqda Bytedancenin tətbiqetməsi birbaşa siyahıda çıxmaya bilər. Tətbiqi görmək üçün “Feiliao Xingqu” kəliməsini axtarışa vermək lazımdır.